Perlawanan ketiga pada Minggu 1 Hari 4 Liga Profesional PUBG Mobile (PMPL MY/SG) Musim 2 berakhir dengan kemenangan J8 Esports di peta Sanhok.
Pertempuran di peringkat tiga pasukan terakhir menjadi sangat menarik kerana pasukan Singapura, 8GMT mendapat posisi yang sangat bertuah di mana mereka menempatkan diri di tengah-tengah bulatan dan juga mempunyai pertahanan bangunan.

Walaubagaimanapun, kelebihan mereka itu menjadi salah satu punca kekalahan kerana meraka dikepung dua penjuru oleh J8 Esports dan Kingsmen.
Pasukan Kingsmen disingkirkan dengan balingan bom tangan serta tembakan yang tepat daripada 8GMT dan juga J8 Esports. Selepas kekecohan itu, 8GMT tidak sempat berehat lalu terus diserang J8 Esports.
Ini merupakan Winner Winner Chicken Dinner kedua J8 Esports di PMPL MY/SG Musim 2 selepas mereka memenangi perlawanan ketiga semalam.
J8 Esports kini menduduki tempat ke-6 dengan 49 mata bunuh dan 91 jumlah mata. Hanya ada perbezaan 9 jumlah mata antara mereka dan Geek Fam yang sedang menduduki tempat ke-3.

PMPL MY/SG Musim Kedua menawarkan hadiah terkumpul RM625,000 yang direbut 24 pasukan terbaik Malaysia dan Singapura.
Ia dijalankan selama empat minggu bermula 19 Ogos hingga 27 September.
Ikuti kami di Facebook dan Instagram.
Saksikan kami di YouTube.


Liga Profesional PUBG Mobile Malaysia dan Singapura (PMPL MY/SG) Musim Kedua akan bermula pada 9 Ogos hingga 27 September ini bagi mencari pasukan-pasukan PUBG Mobile terbaik dari dua negara ini.
Sebanyak 24 pasukan akan merebut hadiah terkumpul RM628,500 dan ini adalah pembahagian pasukan mengikut jemputan terus dan kelayakan.

4 pasukan terbaik dari pusingan kelayakan Singapura akan layak ke peringkat liga.
15 pasukan jemputan daripada PMPL MY/SG musim pertama.
5 pasukan layak dari Kejohanan Kebangsaan PUBG Mobile (PMNC 2020).

Pasukan PUBG Mobile terbaik Asia Tenggara, Yoodo Gank dan pasukan negara, Team Secret juga mendapat jemputan terus ke liga ini.
Sementara itu, BTR AROV kini digelar sebagai J8 Esports dan mereka juga layak.
Bagi liga kali ini, tiga pasukan terbaik akan mara untuk bertanding dalam perlawanan akhir PMPL SEA Musim Kedua. Mereka berpeluang untuk mewakili rantau Asia Tenggara dan berentap dengan pasukan terbaik seluruh dunia menerusi Liga Dunia.
Anda boleh mendapatkan berita lanjut serta maklumat terkini di http://pmpl2020.com/ dan Facebook.


Liga Profesional PlayerUnknown’s Battlegrounds mudah alih Malaysia dan Singapura (PMPL MY/SG) yang memasuki minggu akhir akan ditunda berikutan wabak COVID-19 yang menular sekarang.
Tambahan, Perintah Kawalan Pergerakan pada esok hingga 31 Mac yang diumumkan Perdana Menteri, Tan Sri Muhyiddin Yassin malam tadi menguatkan lagi tindakan ini.

Dalam gambar di atas, Tencent mengutamakan keselamatan kesemua kakitangan dan pemain yang terlibat dalam PUBG Mobile Esports termasuklah krew produksi IO Esports yang menjalankan acara ini.
Buat masa ini, berita lanjut akan menyusul jika ada sebarang perubahan dari pihak mereka.
Sebelum ini, PMPL Malaysia dan Singapura dijadualkan berlangsung selama tiga minggu.
Bagi tiga pasukan terbaik untuk musim liga, mereka akan mewakili negara ke Final Asia Tenggara PMPL 2020 pula.
Sebanyak RM621,000 hadiah wang tunai terkumpul ditawarkan bagi keseluruhan liga ini.
Ikuti kami di Facebook dan Instagram.
Saksikan kami di YouTube.


Perlawanan pertama untuk Minggu 1 Hari 2 di kejohanan Liga Profesional PUBG Mobile atau PMPL MY/SG Musim 2 dimenangi oleh pasukan MARLINO.
Pasukan tersebut mengalahkan Yoodo Gank pada saat terakhir dan kini menduduki tempat kelima dengan 45 markah keseluruhan. Yoodo Gank masih kekal di tempat pertama dengan 95 markah keseluruhan.
Satu kelebihan yang ada pada MARLINO pada waktu terakhir ialah Yoodo Gank hanya tinggal dua ahli pasukan berbanding tiga ahli pasukan MARLINO. Selain itu, Yoodo Gank juga terpaksa berlawan dengan pasukan ketiga terakhir iaitu Damansara Esports.
Perlawanan ini terpaksa diulang dua kali akibat masalah sambungan talian tetapi ini merupakan perkara biasa apabila mengadakan kejohanan dalam talian pada waktu pandemik.
Ikuti kami di Facebook dan Instagram.
Saksikan kami di YouTube.


Minggu pertama Liga Profesional PUBG Mobile (PMPL MY/SG) Musim Kedua sudah pun berakhir dan Team Secret sedang menerajui di tangga pertama. Pasukan yang pernah menyertai Liga Dunia Timur ini mengumpulkan keseluruhan 204 mata dengan 95 mata bunuh.
Team Secret juga adalah satu-satunya pasukan yang meraih Winner Winner Chicken Dinner terbanyak iaitu sebanyak empat kali.

Pasukan J8 Esports juga tidak kurang hebatnya dengan 180 mata keseluruhan dan 84 mata bunuh. J8 berjaya meraih 3 bilangan WWCD.
Bagi pasukan nombor satu Asia Tenggara, Yoodo Gank tidak kurang juga hebatnya dengan 178 mata di tempat ketiga. Walaupun hanya satu WWCD, mereka tetap konsisten dan berjaya raih top 3.
EVOS VIP pula raih 150 mata keseluruhan dengan satu WWCD.

Di halaman kedua, pasukan Ezzy LX di tempat selamat pada ranking ke-9 dengan 136 mata keseluruhan. Di tempat kesembilan hingga keenambelas, hanya dua pasukan iaitu Ezzy dan Tara Asasino yang meraih dua WWCD setakat ini.

Sementara itu, di halaman terakhir, pasukan wanita PUBG Mobile dari Singapura, Powerpuff Girls (PPG) pula raih dua WWCD dan berada di kedudukan dua tercorot.
Namun begitu, pasukan di tangga ke-20 hingga terakhir tidak banyak perbezaan markah dan berpeluang membuat comeback.
PMPL MY/SG Musim Kedua menawarkan hadiah terkumpul RM625,000 yang direbut 24 pasukan terbaik Malaysia dan Singapura.
Ia dijalankan selama empat minggu bermula 19 Ogos hingga 27 September.
Lihat perlawanan epik berlangsung di Facebook rasmi PUBG Mobile.
Ikuti kami di Facebook, Twitter dan Instagram. Saksikan kami di YouTube.
Foto: PUBG Mobile


Liga PMPL MY/SG musim keempat regular season akan berakhir tidak lama lagi, hari kedua weekdays semalam menyaksikan 16 pasukan yang layak ke super weekend akhir.

Team Bosskur, YSX, NSP Astra dan Anti Circle gagal meloloskan diri mereka ke peringkat super weekend akhir. Ini menyebabkan pasukan YSX, NSP Astra dan Anti Circle secara automatiknya tersingkir untuk ke peringkat country final.
Pasukan YSX berjaya ke super weekend minggu kedua sebelum ini dan mengumpul 69 mata namun tidak bernasib baik untuk minggu terakhir weekdays. Manakala pasukan Anti Circle dan NSP Astra tidak pernah ke super weekend dan menyebabkan mereka juga tersingkir.
Selain itu, pasukan Yoodo Alliance kini berada di tempat ke-17 dan mereka masih boleh menyelamatkan keadaan pasukan mereka dengan mendapatkan chicken yang banyak pada super weekend akhir untuk memintas pasukan Team Bosskurr yang mempunyai 145 mata.
Siapakah yang bakal mendapatkan tempat pertama bagi mendapatkan slot ke Kejohanan Asia Tenggara kali ini? 16 pasukan ini juga harus bersaing untuk mendapatkan sebanyak mata yang boleh bagi melayakkan diri ke Kejohananan Dunia PUBG Mobile (PMGC) nanti.


Musim kedua Liga Profesional PUBG Mobile Malaysia/Singapura atau PMPL MY/SG akan bermula esok! Bila perlawanan akan berlangsung? Berapa jumlah hadiah kemenangan? Jom baca artikel ini!
PMPL MY/SG Musim 2 akan berlangsung dari 19 Ogos hingga 27 September ini. 24 pasukan PUBG Mobile terhebat dari Malaysia dan Singapura akan bertanding untuk merebut sebahagian daripada hadiah terkumpul US$150,000.

PMPL MY/SG Season 2 Official Trailer
24 pasukan telah pun bersedia untuk PMPL MY/SG Season 2, perlawanan untuk hari pertama bakal menjelang! Dengan sebanyak US$150,000 hadiah tunai dipertaruhkan dan juga slot ke PMPL SEA Finals nanti, siapakah yang akan menjadi pemenang PMPL MY/SG Season 2 ini?! Saksikan siaran langsung hari pertama yang akan bermula pada 19 Ogos @ 4.30PM!#PUBGMOBILE #PMPL2020 #PMPLS2 #BeTheOne–Ikuti kami di📘FB: https://bit.ly/PUBGMMYFB 💜IG: https://bit.ly/PUBGMMYIG 🔴YT: https://bit.ly/PUBGMMYYT
Posted by PUBG MOBILE on Monday, August 17, 2020

Berikut adalah pecahan tarikh perlawanan mingguan Regular Season dan Grand Finals:

Musim Liga Minggu 1 – 19 Ogos hingga 23 Ogos
Musim Liga Minggu 2 – 26 Ogos hingga 30 Ogos
Musim Liga Minggu 3 – 2 September hingga 6 September
Musim Liga Minggu 4 – 9 September hingga 13 September
Grand Finals – 25 September hingga 27 September

Perlawanan hari minggu akan bermula pada waktu 5PM dengan perlawanan Showmatch. Perlawanan hari hujung minggu pula akan bermula pada waktu 3PM dengan perlawanan Super Showmatch antara semua pasukan tidak kira kumpulan.
Para peminat e-sukan PUBG Mobile juga boleh mendengar podcast PMPL MY/SG Musim 2 yang akan dikeluarkan pada setiap hari Selasa selepas Regular Season Minggu 1 berakhir. Podcast tersebut akan dihoskan oleh J Hunter.
Hadiah terkumpul kejohanan ini berjumlah US$150,000 (RM628,500). Berikut adalah pecahan hadiah kemenangan Grand Finals:

Johan: AS$15,000 (RM62,800)
Naib johan: AS$10,000 (RM41,900)
Tempat ke-3: AS$7,500 (RM31,400)
Tempat ke-4: AS$4,500 (RM18,800)
Tempat ke-5: AS$3,000 (RM12,600)
Tempat ke-6: AS$2,000 (RM8,400)
Tempat ke-7: AS$1,500 (RM6,300)
Tempat ke-8: AS$1,500 RM6,300)
Tempat ke-9 hingga ke-16: AS$625 (RM2,600)
MVP: AS$2,000 (RM8,400)
Setiap Winner Winner Chicken Dinner: AS$100 (RM420)

Berikut adalah pecahan hadiah kemenangan Mingguan pula:

Johan: AS$3,750 (RM15,700)
Naib johan: AS$2,500 (RM10,400)
Tempat ke-3: AS$2,125 (RM8,900)
Tempat ke-4: AS$1,750 (RM7,300)
Tempat ke-5: AS$1,000 (RM4,200)
Tempat ke-6: AS$750 (RM3,100)
Tempat ke-7: AS$500 (RM2,100)
Tempat ke-8: AS$375 (RM1,600)
Tempat ke-9 hingga ke-16: AS$250 (RM1,000)
Tempat ke-17 hingga ke-20: AS$125 (RM500)
Tempat ke-21 hingga ke-24: AS$50 (RM210)

Terdapat juga hadiah istimewa untuk Regular Season:

Winner Winner Chicken Dinner (setiap perlawanan): AS$50 (RM210)
Terminator (mingguan): AS$200 (RM840)
Best Performance Team (mingguan): AS$550 (RM2,300)
Showmatch Champion (setiap perlawanan): AS$100 (RM420)
Terminator (liga): AS$1,200 (RM5,000)

Sebelum ini kami sudah menulis tentang pasukan-pasukan yang akan bertanding di PMPL MY/SG Musim 2. Terdapat 24 pasukan yang akan bertanding, 20 dari Malaysia dan 4 dari Singapura.

5 pasukan terbaik PUBG Mobile National Championship (PMNC) 2020:

AKA Esports
EZZY LX
MARLINO
Team Bosskurr
TRX Elementus

4 pasukan terbaik dari Pusingan Kelayakan Singapura:

8GMT
Kingsmen (Kartel Gaming)
PPG
Steel Hearts Esports

15 pasukan yang dijemput dari PMPL MY/SG Musim Satu:

AXIS NRL MPX
Damansara Esports
Dingoz MZ
EVOS VIP
FLASHVISION
Geek Fam
J8 Esports
N.E.D Brotherhood
Resurgence
TARA Assasino
Team No Recoil
Team Secret
Team SMG
Westar Xpert
Yoodo GANK

Pecahan Kumpulan A, Kumpulan B, dan Kumpulan C untuk Regular Season Minggu 1 telah didedahkan. Kumpulan A dan Kumpulan B akan bertembung esok pada hari pertama kejohanan ini.

Untuk mendapatkan kemaskini dan berita terkini mengenai PMPL MY/SG Musim 2, pastikan anda mengikuti MyGameOn di laman-laman media sosial kami.
Ikuti kami di Facebook dan Instagram.
Saksikan kami di YouTube.


Kejohanan liga PUBG Mobile MY/SG musim keempat akan bermula pada hari ini jam 5.30 petang di mana 20 pasukan akan bertarung untuk merebut wang hadiah terkumpul AS$93,100 (RM393,000) dan slot ke peringkat country finals dan liga Asia Tenggara yang belum diumumkan lagi.
Hanya 16 pasukan yang layak untuk bermain di peringkat country finals tetapi hanya satu pasukan yang akan mendapat slot ke liga Asia Tenggara sementara 15 pasukan lagi akan berpeluang untuk ke liga itu selepas mereka mendapat 3 tempat teratas di peringkat country finals.
Kejohanan ini mempunyai format yang sama seperti kejohanan yang lalu di mana 20 pasukan akan bertanding di peringkat weekdays untuk mengumpul mata bagi melayakkan diri ke peringkat super weekend. Setiap pasukan akan bermain 5 perlawanan setiap hari Selasa dan Rabu manakala 15 perlawanan dimainkan di peringkat super weekend.
Setiap perlawanan harus dimainkan dengan bersungguh-sungguh kerana 16 pasukan di super weekend sahaja yang akan layak ke peringkat country finals. Jadi pada peringkat permulaan weekdays itu, mereka harus mengumpulkan mata untuk berada di dalam top 16 dan membuat yang terbaik di peringkat super weekend untuk mendapat tempat pertama.
Selain itu, mereka boleh mengatur strategi untuk menyimpan senjata rahsia mereka di peringkat weekdays dengan hanya bermain untuk berada di dalam top 16. Seterusnya, mereka boleh mengeluarkan trump card di peringkat super weekend untuk mengejutkan musuh.
Penulis ingin mengucapkan selamat maju jaya kepada pasukan-pasukan tanah air untuk menjadi juara PMPL kali ini, selamat maju jaya!


Liga Profesional PUBG Mobile (PMPL), pertandingan yang terbesar di Malaysia kini kembali untuk musim keempat. 20 pasukan akan bertanding untuk merebut hadiah wang terkumpul sebanyak $150,000 (RM632,250). Pertandingan ini akan diadakan pada 24 Ogos – 26 September.
20 pasukan yang menghadiri pertandingan ini terbahagi kepada 12 pasukan jemputan dari PMPL MYSG musim ketiga, 4 pasukan dari PMNC MY 2021 dan 4 lagi pasukan dari pusingan kelayakan PMPL MY/SG musim keempat.
Juara musim lepas RSG Malaysia juga adalah salah satu pasukan yang akan bertanding di dalam musim kali ini! Mengharapkan pencapaian gelaran juara back to back yang belum pernah dilakukan sebelum ini, RSG akan memberikan usaha mereka yang terbaik untuk musim keempat.
Para peminat juga akan dapat menyaksikan beberapa pemain baru yang mengikuti pertandingan ini buat pertama kalinya – Farang, Lejund, NSP Astra, VMX Fanx, Yoodo Alliance dan YSX Esport.
Berikut adalah senarai penuh kesemua pasukan yang akan bertanding untuk musim keempat:
A. Top 12 PMPL MY/SG S3 Grand Final:

1.
4RIVALS
7.
Homebois

2.
AL-IKHLAS R2K
8.
RSG

3.
Anti Circle
9.
Team Secret

4.
Axis Redone
10.
Team SMG

5.
Evos VIP
11.
Team Whales

6.
Geekfam
12.
Wulf Arov

B. 4 Pasukan PUBG MOBILE National Championship 2021:

1.
Gank
3.
Yoodo Alliance

2.
Team Bosskurr
4.
YSX Esport

C. 4 Pasukan PMPL MY/SG S4 Qualifiers Playoff:

1.
Farang Lejund
3.
TABAH NSEA

2.
NSP Astra
4.
VXM

20 pasukan ini akan dibahagikan kepada 5 kumpulan yang mewakili 4 pasukan setiap kumpulan melalui penstriman langsung pada 14 Ogos nanti. Lima kumpulan ini akan bertarung di dalam peringkat Weekday untuk mendapatkan slot bermain di peringkat Super Weekend. 16 pasukan yang teratas di dalam carta Super Weekend akan melayakkan diri ke PMPL MY/SG musim keempat Country Finals.
Para peminat boleh menonton perlawanan ini di dalam platform Facebook dan Youtube yang akan bersiaran langsung pada 24 Ogos – 26 September di akaun rasmi PUBG Mobile Malaysia. Selain itu, pertandingan ini boleh disaksikan di WeTV dan Esports Fight Club.
PMPL MY/SG musim keempat akan dihoskan oleh PUBG Mobile dan dianjurkan oleh VSPN di samping rakan kongsi Xiaomi, WeTV, Esports Fight Club dan telco rasmi Yoodo.


Pasukan RSG dan R2K bermain dengan begitu cemerlang sekali semalam, mereka berjaya mendapatkan 2 WWCD mendahului pasukan-pasukan lain.
Walau bagaimanapun, pasukan EVOS Vip juga tidak ketinggalan dengan mendapatkan 62 mata meskipun mendapat hanya 1 WWCD.

Selain itu, Axis Redone mencatatkan kill points tertinggi setakat hari pertama, mereka melanggar musuh dengan garang dan memecahkan ahli kumpulan mereka untuk flanking ke arah pasukan lain. Manakala 4 Rivals menduduki tempat kelima dengan mendapatkan 3 kali top 4.
Adakah kesemua pasukan ini dapat mengekalkan kedudukan mereka pada hari ini atau mungkin pasukan lain akan meningkatkan prestasi mereka dan merampas kedudukan mereka ini? Kita bakal saksikan pada petang ini.


Dalam sesi group draw untuk Liga Profesional PUBG Mobile (PMPL) yang berlangsung hari ini di Quill City Mall, Kuala Lumpur, terdapat kejutan untuk pasukan-pasukan Malaysia yang bertanding.
Di kumpulan A, mereka diwakili oleh Geek Fam, Todak PUBGM, Damansara Flash Vision dan JPNS.
Di kumpulan B, mereka diwakili oleh Team SMG, IPWLX, Team Bosskurr dan Dingoz MPX.
Di kumpulan C, mereka diwakili oleh Team Secret, EVOS VIP, J8 Esports dan Al Ikhlas R2K.
Di kumpulan D, mereka diwakili oleh Yoodo Gank, DRTA, Homebois dan NED.
Di kumpulan E, mereka diwakili oleh Team Whales, RSG, Anti Circle dan TRX Esports.
Antaranya, mereka akan menggunakan format terbaharu seperti PMGC yang mana akan ada tiga Super Weekend.

PMPL MYSG musim ketiga ini juga akan berlangsung selama tiga minggu yang mana tiga hari adalah weekday untuk mengumpul mata bagi melayakkan ke Super Weekend. Hanya mata dari Super Weekend akan dikira untuk layak ke final.
Ini bermakna hanya 16 dari 20 pasukan akan bertarung pada setiap Super Weekend bagi mengumpul mata.

Ini adalah skor pengumpulan mata bagi liga ini.

Ini pula adalah hadiah terkumpul iaitu sebanyak AS$150,000 (RM617,700) dengan setiap kategori ditunjukkan.

Ini pula adalah pasukan yang layak ke PMPL MYSG Musim Ketiga dan nampaknya kesemua mereka adalah pasukan Malaysia.


Peringkat liga PMPL MY/SG musim keempat menyaksikan pasukan Axis Redone berjaya bergelar juara dengan mata terkumpul sebanyak 434. Mereka berjaya menempah slot ke peringkat Asia Tenggara dan juga peringkat akhir yang akan bermula pada hari jumaat ini.
Jika dilihat pada peringkat liga, pasukan Axis Redone sangat cemerlang pada minggu pertama super weekend akan tetapi prestasi mereka mula merosot pada minggu kedua dan ketiga. Namun begitu, hasil pengumpulan mata pada minggu pertama sebanyak 182 berjaya meningkatkan jurang perbezaan mata antara pasukan-pasukan lain.
Pasukan Team Secret dan Farang Lejund yang masing-masing di kedudukan kedua dan ketiga juga sangat konsisten. Mereka hampir merampas tempat pertama dengan pengumpulan mata sebanyak 425 dan 416. Selain itu, pasukan SEM9.Gank, Team SMG dan 4 Rivals tidak ketinggalan mempamerkan corak permainan yang konsisten sepanjang super weekend.
Enam pasukan ini mampu menjadi juara PMPL MY/SG musim keempat. Mereka adalah pasukan yang paling konsisten di peringkat liga dan tidak mustahil untuk mereka mengekalkan prestasi mereka di peringkat country final nanti.

Axis Redone dan 4Rivals juga tidak akan ketinggalan untuk all out sepanjang country final bagi merapatkan kedudukan mereka dan mengambil alih tempat Team Secret yang mempunyai mata PMGC tertinggi setakat ini sebanyak 884. Manakala, pasukan Team Secret juga akan berusaha bersungguh-sungguh bagi mempertahankan kedudukan pertama mereka.
Perlawanan di peringkat country final ini pasti sangat menarik untuk disaksikan kerana mereka yang berada di tempat tiga teratas akan mendapat slot ke peringkat Asia Tenggara untuk meningkatkan lagi peluang ke PMGC 2021 ini. Siapakah yang bakal menjadi juara? Kita saksikan pada hari Jumaat ini.
Foto: PUBG Mobile Esports Malaysia


PMPL MYSG musim keempat menyaksikan 20 pasukan bertarung untuk merebut gelaran juara serta slot ke country final dan Asia Tenggara. Hanya 16 pasukan yang akan layak ke country final. Mereka harus memberikan usaha yang terbaik di peringkat super weekend akhir ini.

Pasukan SEM9 mula menunjukkan taring mereka pada hari pertama super weekend akhir. Mereka berjaya mendapatkan 3 back to back WWCD ketika ini, pasukan VXMF masih mengejar mereka dengan rapat. Manakala pasukan 4Rivals, R2K dan Axis Redone menghadapi kesukaran pada hari pertama.
Akan tetapi pasukan Farang Lejund, Team Secret dan Axis Redone masih memegang carta 3 kedudukan teratas di dalam mata keseluruhan setakat ini. SEM9.Gank melonjak ke anak tangga ketujuh di dalam mata keseluruhan.
Adakah mereka mampu mengekalkan momentum ini di hari kedua dan ketiga super weekend akhir? Kita bakal saksikan pada hari ini dan esok.


Pasukan yang terdiri daripada pemain-pemain wanita Singapura, Powerpuff Girls mencipta kejutan hari ini dengan meraih Winner-Winner Chicken Dinner pertama di PMPL MY/SG Musim Kedua yang berlangsung hari ini.
Mereka berjaya menewaskan kesemua pasukan yang ada hari ini dengan 5 mata bunuh dan 20 keseluruhan mata. Tahniah diucapkan!
Sementara itu Team Bosskurr pula raih 9 mata dan 21 mata keseluruhan di tempat pertama.
PMPL MY/SG Musim Kedua menawarkan hadiah terkumpul RM625,000, mengumpulkan 24 pasukan terbaik Malaysia dan Singapura.
Ia dijalankan selama empat minggu bermula hari ini hingga 27 September.
Lihat perlawanan epik berlangsung di Facebook rasmi PUBG Mobile.
Ikuti kami di Facebook, Twitter dan Instagram. Saksikan kami di YouTube.


Perlawanan liga kedua pada hujung minggu pertama Liga Profesional PUBG Mobile (PMPL MY/SG) Musim 2 dimenangi oleh Team Secret! Ini merupakan kemenangan ketiga pasukan tersebut di kejohanan ini.
Kemenangan ini tidak diperoleh dengan mudah oleh Team Secret. Semasa hanya lima pasukan masih kekal dalam perlawanan, mereka bertempur dengan pasukan-pasukan hebat seperti Yoodo Gank, EVOS VIP, Dingoz MZ, dan Team SMG.

Selepas diserang Team SMG, Yoodo Gank menjadi pasukan pertama disingkirkan. Malangnya, semua pasukan kecuali Team Secret hanya tinggal seorang pemain pada waktu itu. Team Secret hanya kehilangan IShotZ.
Jumlah pemain yang tinggi menjadi kekuatan utama Team Secret pada waktu tersebut dan mereka dengan pantas menewaskan ketiga-tiga pasukan lawan.
Ini merupakan Winner Winner Chicken Dinner pertama Team Secret pada hari ini dan mereka kini menduduki tempat kedua dengan 115 jumlah mata. Yoodo Gank masih di tempat pertama dengan 137 jumlah mata.

PMPL MY/SG Musim Kedua menawarkan hadiah terkumpul RM625,000 yang direbut 24 pasukan terbaik Malaysia dan Singapura.
Ia dijalankan selama empat minggu bermula 19 Ogos hingga 27 September.
Ikuti kami di Facebook dan Instagram.
Saksikan kami di YouTube.


Pasukan PUBG Mobile sepenuhnya pemain wanita dari Singapura PPG telah memperoleh Winner Winner Chicken Dinner kedua mereka di Liga Profesional PUBG Mobile (PMPL MY/SG) Musim 2.
Pada saat terakhir perlawanan liga pertama hari ini, Moyyy (PPG) menewaskan Nukk (Dingoz MZ) selepas dua ahli PPG dijatuhkan oleh Nukk. Pasukan Westar Xpert berjaya memasuki Top 3 tetapi kecundang dengan balingan bom tangan yang cantik daripada Nukk.

Seperti kemenangan mereka yang pertama, pemilihan lokasi yang strategik menjadi kelebihan utama PPG. Walaupun mereka terpaksa mengubah posisi dalam bulatan terakhir, mereka masih mempunyai empat pemain yang hidup pada waktu itu berbanding Dingoz MZ yang hanya ada Nukk seorang.
Malangnya PPG tidak mengumpul mata bunuh yang banyak dan kini mereka menduduki tempat ke-18 dengan 54 jumlah mata. Kehandalan ahli-ahli pasukan Yoodo Gank dalam mendapatkan mata bunuh yang tinggi kini meletakkan mereka di tempat pertama dengan 129 jumlah mata.

PMPL MY/SG Musim Kedua menawarkan hadiah terkumpul RM625,000 yang direbut 24 pasukan terbaik Malaysia dan Singapura.
Ia dijalankan selama empat minggu bermula 19 Ogos hingga 27 September.
Ikuti kami di Facebook dan Instagram.
Saksikan kami di YouTube.


Dua pasukan profesional PUBG Mobile negara, Team Secret dan Yoodo Gank layak secara terus untuk bertanding di Final Liga Profesional PUBG Mobile peringkat Asia Tenggara (PMPL SEA) Fall Split selepas mempamerkan prestasi yang cemerlang di peringkat liga PMPL MY/SG musim kedua baru-baru ini.
Bagi pasukan Team Secret, mereka memang layak secara terus kerana menjuarai musim liga yang berlangsung selama minggu. Dalam liga tersebut, Team Secret berjaya mengumpul keseluruhan 760 mata antara 15 pasukan Malaysia yang lain.

Bagi pasukan Yoodo Gank pula, mereka berada di tempat kesembilan di PMPL MY/SG musim kedua dan memperoleh slot tersebut (final SEA) kerana kekal juara musim lalu di peringkat rantau Asia Tenggara.

Walaubagaimanapun, kedua-dua pasukan ini akan tetap berentap di Final PMPL MY/SG Musim Kedua bagi merebut hadiah terkumpul kira-kira RM207,550.
Di bawah adalah skor bagi pasukan-pasukan lain yang akan bertanding di Final PMPL MY/SG Musim Kedua.

Team Secret memperoleh 10 Winner-Winner Chicken Dinner sepanjang liga berlangsung, diikuti rapat oleh J8 Esports dengan 627 mata dan 8 WWCD.
Team SMG memperoleh 9 WWCD namun di tempat keempat dengan 582 mata. Axis NRL MPX pula di tempat ketiga dengan 617 mata.
Damansara Esports dilihat konsisten selepas kemasukan jurulatih baru, Sean “BadMan” Tan.

Yoodo Gank pula di tempat kesembilan dengan 4 WWCD dan 549 keseluruhan mata.
Terdapat empat pasukan Kejohanan Kebangsaan PUBG Mobile (PMNC 2020) yang layak ke final sejak bermain di PMPL ini. Mereka adalah:

LX Esports (kini dikenali sebagai Ezzy LX) – dari Pahang
Marlino – dari Johor
TRX Elementus – dari Sarawak
Team Bosskurr (dari PMPL S1)

Final ini akan bermula pada 25 September hingga 27 September kelak. Hanya dua pasukan teratas akan layak ke SEA Final.
Ikuti kami di Facebook, Twitter dan Instagram. Saksikan kami di YouTube.
Foto: PUBG Mobile


Kejohanan Liga Profesional PUBG Mobile (PMPL) Musim 2 telah bermula! Perlawanan Showmatch hari pertama baru sahaja tamat dan pasukan Malaysia Resurgence MY telah muncul sebagai pemenang.
Walaupun ini sekadar Showmatch, kemenangan ini tetap merupakan sesuatu yang berbaloi kerana Resurgence MY memenangi AS$100 (RM420).
Dalam perlawanan tersebut, pemain Resurgence MY yang menunjukkan prestasi terbaik ialah Imran “Vokey” Rosli. Beliau merupakan pemain terakhir pasukannya yang masih hidup pada waktu kemenangan.
Satu pencapaian hebat Resurgence MY dalam perlawanan tersebut ialah mereka dapat mengumpul 12 mata bunuh. Team Secret juga menunjukkan prestasi yang baik dan mengumpul 8 mata pembunuhan walaupun disingkirkan separuh jalan.
Jom kita lihat siapa akan menang dalam perlawanan Liga pertama selepas ini!
PMPL MY/SG Musim Kedua menawarkan hadiah terkumpul RM625,000, mengumpulkan 24 pasukan terbaik Malaysia dan Singapura.
Ia dijalankan selama empat minggu bermula hari ini hingga 27 September.
Lihat perlawanan epik berlangsung di Facebook rasmi PUBG Mobile.
Ikuti kami di Facebook dan Instagram.
Saksikan kami di YouTube.


Peringkat country final yang telah berlangsung pada Jumaat lalu kini menuju ke penghujungnya di mana 16 pasukan akan bertarung untuk mendapatkan tempat pertama dan kedua bagi merebut hadiah lumayan serta slot ke PMPL Asia Tenggara yang akan berlangsung pada bulan Mei depan.
Pada hari kedua perlawanan ini, pasukan RSG MY telah bermain dengan begitu baik sekali. Mereka berjaya mendapatkan chicken di peta kedua, ketiga dan kelima.
Meskipun pasukan RSG MY ini baru sahaja membawa masuk roster baru mereka iaitu Badman dan Kim, mereka langsung tidak menunjukkan kelemahan kepada pasukan yang lain. Team Secret juga tidak dapat menandingi momentum yang ditonjolkan oleh mereka setakat ini.
RSG MY mempunyai corak perlawanan yang lebih agresif dan tak dapat dilupakan balingan bom oleh Kim semalam ke arah ahli EVOS ViP bermain dalam ingatan.

Selain itu, mata yang telah dikumpulkan setakat ini sebanyak 144 mata adalah jauh mendahului pasukan-pasukan yang lain. Geek Fam berada di kedudukan kedua dengan 117 mata manakala Homebois, J8 dan Anti Circle masing-masing mempunyai 110 mata ke atas.
Dingoz MPX tidak begitu menonjol di peringkat country final ini, mereka hanya berjaya mengumpul 52 mata setakat ini manakala pasukan Yoodo Gank pula telah bangkit dari prestasi yang tidak memuaskan di hari pertama. Mereka harus mendapatkan banyak chicken pada hari ini untuk merebut slot tersebut.
Jika pasukan RSG MY mampu mengekalkan prestasi yang cemerlang ini di hari terakhir hari ini, pasti mereka akan berpeluang untuk menjadi juara serta mendapatkan slot untuk bermain dengan pasukan bertaraf dunia yang lain seperti BTR, Geek Fam ID dan lain-lain.
Berbeza dengan sebelum ini, hanya 12 pasukan teratas akan dijemput terus ke musim keempat, satu format baru diperkenalkan oleh Tencent.


Kesemua pasukan Malaysia iaitu 4Rivals, Team Secret, Geek Fam dan Axis Redone berjaya mara ke peringkat super weekend minggu ini. Mereka menunjukkan prestasi yang cemerlang pada peringkat weekdays tempoh hari.

Keadaan di super weekend tidak begitu berbeza kerana pasukan 4Rivals berjaya mendahului hari pertama di kedudukan kedua dengan 48 mata. Axis Redone di kedudukan ketiga dengan 45 mata.
Team Secret berada di kedudukan ke-11 dengan 36 mata. Namun begitu, pasukan Geek Fam sedikit kecundang dengan hanya mengumpul 15 mata ketika ini.
Adakah pasukan Geek Fam akan bangkit pada hari kedua ini? Semoga kesemua pasukan Malaysia dapat meneruskan momentum mereka secara konsisten.


Liga Perdana PUBG Mobile Asia Tenggara (PMPL SEA) musim keempat kini semakin hangat dengan persaingan untuk mendapatkan tempat pertama di peringkat liga bagi melayakkan diri ke Kejohanan Dunia PUBG Mobile (PMGC).

Setakat hari pertama super weekend terakhir, pasukan EVOS Reborn masih berada di tangga teratas dengan pengumpulan mata sebanyak 338.
Sementara itu, pasukan 4Rivals hampir mengejar pasukan EVOS dengan jurang perbezaan mata sebanyak 16 sahaja. Manakala pasukan Geek Fam dan Axis Redone masing-masing hampir mendapatkan 300 mata untuk mengejar pasukan di atas.
Masih berbaki 2 hari saja lagi untuk penentuan juara peringkat liga PMPL SEA kali ini. Bagi pasukan yang menjadi juara liga, mereka akan mendapat slot ke Kejohanan Dunia PUBG Mobile (PMGC).
Dapatkah pasukan Malaysia mengumpul mata untuk mendapatkan tempat pertama di dalam peringkat liga hari ini? Kita bakal saksikan.


Liga Perdana PUBG Mobile Asia Tenggara (PMPL SEA) musim keempat hampir tamat untuk peringkat liga. Penentuan 16 pasukan yang akan layak ke peringkat final dan juga pemenang slot ke PMGC bagi pasukan yang mendapatkan tempat pertama.

Pasukan Faze dari Thailand mendahului dengan 410 mata ketika ini, mereka berjaya merampas kedudukan EVOS Reborn dengan 2 WWCD serta 2 kali berada di dalam top 3.
Pengumpulan mata keseluruhan sebanyak 160 pada hari kedua super weekend itu juga dibantu dengan mata singkir yang tinggi di setiap perlawanan kecuali di peta pertama.
Perbezaan mata sebanyak 46 menyukarkan lagi pasukan 4Rivals untuk menyamakan kedudukan. Namun begitu, tidak ada perkara yang mustahil.
Adakah 4Rivals mampu uuntuk mengejar kedudukan Faze pada hari terakhir ini? Kita bakal saksikan penentuan slot ke PMGC ini nanti.
Foto: 4Rivals


Hari ini akan bermula PMPL SEA Champion Fall 2022.
20 pasukan bakal bertempur untuk menjadi pasukan terbaik PUBG Mobile di Asia Tenggara yang terdiri daripada Malaysia, Indonesia, Thailand dan Vietnam.

Pertandingan ini akan berlangsung selama tiga minggu dari 28 September sehingga 16 Oktober ini.
Finals pula akan diadakan pada 21 Oktober sehingga 23 Oktober.
Inilah susunan Map yang akan digunakan nanti.

Kumpulan Pasukan:

Pertandingan ini akan bersiaran langsung dalam tiga bahasa iaitu Bahasa Malaysia, bahasa Inggeris dan Tagalog.
Para barisan pengulas seperti OnTheGo, J Hunter, Emi, Soultannn, Kyrul dan Topcast untuk Bahasa Malaysia.
Manakala Chuchu, Sircloud, Qontra, TashBunny dan Sis Jenny untuk Bahasa Inggeris.
Tagalog pula dari Reyrey, Bekbek, KukuTv dan VeenzGG.
Barisan pasukan Malaysia terhebat juga akan bertanding iaitu Geek Fam, SEM9, 4Rivals, Yoodo Alliance dan Don’t Break Dreams.
Acara ini akan bersiaran secara langsung melalui Facebook, Youtuber dan secara rasmi di Tiktok.


Liga Profesional PUBG Mobile (PMPL) Asia Tenggara akan bermula esok hingga Ahad ini yang mana 16 pasukan di serata rantau ini akan bertanding untuk merebut hadiah terkumpul AS$150,000 (RM622,000).
Lebih meriah kali ini apabila artis popular Indonesia, Rich Brian akan menjadi hos dan juga emcee virtual Miss J sementara banyak ganjaran dan cabutan bertuah menanti pemain dan penonton.
Saksikan debaran ini Facebook rasmi PUBG Mobile. Kali ini, empat pasukan teratas akan layak ke Kejohanan Global (PMGC) kelak.

Di PMPL SEA Finals kali ini, terdapat studio realiti maya (VR) yang menggunakan penggambaran VR 720 darjah dan teknologi lain. Ini adalah komitmen PUBG Mobile Esports untuk menyediakan pengalaman lebih menarik bagi penonton yang menyaksikan perlawanan ini.
Selain itu, penonton juga akan dapat menikmati muzim daripada penyanyi rap, Rich Brian sambil menyaksikan perlawanan berlangsung.
Emcee virual, Miss J
Bagi memeriahkan lagi PMPL SEA Finals Musim Kedua, anda berpeluang untuk memenangi beberapa hadiah menarik seperti Apple Airpods, iPhone SE dan kerusi gaming hanya dengan menyaksikan livestream kejohanan ini.

Ini adalah senarai 16 pasukan yang akan mengambil bahagian dalam PMPL SEA Finals Musim Kedua
Malaysia

Team Secret Malaysia
Team SMG
Geek Fam
Yoodo Gank

Vietnam

BOX Gaming
Xavier Team
V Gaming

Indonesia

Aerowolf Limax
Aura Esports
Bigetron RA

Thailand

Team Secret Thailand
RRQ Athena
Power888 KPS

Wildcard

Iconic PH
Yangon Galacticos
All-Star Team Puyat

Jangan lupa untuk berikan sokongan kepada semua pasukan Malaysia yang bertanding.
Ikuti kami di Facebook, Twitter dan Instagram. Saksikan kami di YouTube.


Jurulatih Yoodo Alliance, Muhammad Farhan Abdul Gafar atau JangS mengumumkan tidak lagi bersama organisasi itu.
Dalam satu hantaran di Instagram Story hari ini, JangS mengumumkan perkara itu.

Sebelum ini, JangS membantu Yoodo Alliance dalam kejohanan Liga Profesional PUBG Mobile (PMPL) MYSGPH musim luruh 2022 yang mana pasukan itu mendapat tempat keempat dan layak mendapat slot ke PMPL Asia Tenggara.
JangS sebelum ini menjadi jurulatih Bigetron RA namun pasukan itu tak berapa menyinar di kejohanan-kejohanan besar.
Jejaka ini juga pernah menjadi jurulatih bagi pasukan PUBGM yang mewakili Malaysia di Sukan SEA 2021 tempoh hari.
Video penuh penjelasan JangS boleh ditonton di bawah:


Empat pasukan dari Malaysia akan menjadi wakil negara bertanding di dalam liga Asia Tenggara PUBG Mobile (PMPL SEA) untuk merebut wang hadiah terkumpul serta slot untuk ke Kejohanan Dunia PUBG Mobile (PMGC).
Walaubagaimanapun, Team Secret sudah mendapat slot mereka selepas mereka berjaya mengumpul mata untuk berada di kedudukan pertama mata PMGC (Malaysia).

Hari kedua di peringkat weekdays menyaksikan pasukan Malaysia terutamanya Geek Fam dan Team Secret mendahului carta di dalam top 10.
Manakala pasukan Axis Redone dan 4Rivals kurang menyengat pada hari kedua. Namun begitu, kesemua pasukan Malaysia berjaya layak untuk bermain di super weekend.
4Rivals hampir gagal untuk mendapat slot ke super weekend akan tetapi mereka berjaya mendapatkan tempat ke-15 dengan mata terkumpul sebanyak 55.
Selain itu, pasukan BTR juga layak ke super weekend selepas prestasi yang agak baik pada hari kedua ini.
Tahniah diucapkan kepada semua pasukan Malaysia dan selamat maju jaya di peringkat super weekend.
Foto: PUBG Mobile Esports Malaysia


Liga Profesional PUBG Mobile Asia Tenggara (PMPL SEA 2022) peringkat akhir kini hampir tiba, ia akan bermula pada 10 Jun dan bertempat di Pavilion Bukit Jalil, Kuala Lumpur.
Tiket perlawanan sudah pun habis dijual. Kali ini, SOP yang sangat ketat akan dibuat oleh penganjur bagi memutuskan rangkaian wabak Covid-19.
OnTheGo memuat naik satu hantaran di mana dia menyatakan scalper tiket tidak lagi dapat memulakan agenda mereka namun SOP yang lebih ketat pula dikenakan kali ini.
“Untuk PMPL SEA Championship, saya jujur sahaja. Tiada unsur-unsur ulat tiket cuma kali ini, tiket sangat limited untuk kekalkan SOP, keselamatan, kesihatan dan kelancaran pertandingan.” tulisnya.

OTG juga menyatakan bahawa hari ini adalah hari terakhir dia akan dapat berjumpa dengan pemain Team Secret. Semasa hari rehearsal nanti, dia hanya dapat melihat mereka dari jauh.
“Hari ini adalah hari terakhir saya boleh jumpa dengan pemain dari Team Secret. Selepas ini, saya hanya mampu melihat mereka dari jauh semasa rehearsal day. Selepas perlawanan tamat pada 12 Jun, baru saya boleh berjumpa mereka berdepan-depan disebabkan sistem bubble ni.” tambahnya.
OTG menyifatkan SOP kali ini sangat berbeza berbanding Kejohanan Dunia PUBG Mobile (PMGC) yang bertempat di Dubai sebelum ini.
“Saya pernah ke Dubai untuk PMGC dan level SOP untuk SEA Finals kali ini 100 kali ganda lebih ketat dari sistem bubble PMGC Dubai. Ini acara profil yang tinggi dan ia agak besar di Malaysia selepas sekelian lama. Saya amat berharap ianya berjaya.” akhirinya.
Adakah anda sudah mendapatkan tiket ke SEA Finals? Jangan lupa untuk berikan sokongan anda kepada pasukan Malaysia nanti!
Sumber: OTG


Kejohanan Asia Tenggara PUBG Mobile musim keempat kini sudah bermula. 20 pasukan bertarung untuk merebut wang hadiah lumayan serta 4 slot ke Kejohanan Dunia PUBG Mobile (PMGC).
Hari pertama di minggu pertama menyaksikan pasukan Malaysia konsisten semuanya untuk berada di dalam carta top 10. Manakala pasukan dari negara Thailand mengungguli carta kedudukan pertama dan kedua.

Geek Fam dan Axis Redone masing-masing berjaya mendapatkan chicken di hari pertama. Selain itu, pasukan 4Rivals dan Team Secret berjaya mendapatkan kedudukan 8 dan 9 meskipun tidak ada chicken. Mereka memperolehi mata dari placement dan kill.
Prestasi pasukan BTR pula dilihat semakin merosot sejak PMPL ID musim keempat tempoh hari. Mereka kini berada di kedudukan ke-17 dengan hanya 14 mata.
Jika momentum dari pasukan Malaysia ini diteruskan dengan konsisten di hari kedua peringkat weekdays, maka mereka akan berjaya mara ke peringkat super weekend yang pertama minggu ini.
Foto: PUBG Mobile Esports Malaysia


Peringkat super weekend minggu kedua Liga PUBG Mobile Asia Tenggara (PMPL Sea) musim keempat menyaksikan pasukan Malaysia bermain dengan begitu cemerlang untuk mengumpul mata.
Pengumpul mata terbanyak di peringkat liga akan mendapat slot ke Kejohanan Dunia PUBG Mobile (PMGC) serta peringkat akhir PMPL Sea.

Setakat hari kedua super weekend minggu kedua, pasukan Geek Fam sudah mengumpul sebanyak 241 mata keseluruhan dan kini berada di kedudukan kedua di dalam carta.
Sementara itu, pasukan Axis Redone dan juga 4Rivals menyusul di tempat keempat dan kelima dengan 230 dan 222 mata. Manakala, pasukan Team Secret berada di kedudukan ke-9 dengan 175 mata.
Team Secret sudah pun menempah slot ke PMGC selepas mereka berjaya mengumpul mata ke PMGC tempoh hari. Kini hanya berbaki 3 pasukan Malaysia yang harus berusaha dengan bersungguh-sungguh untuk mendapatkan baki slot itu.
Semoga pasukan Malaysia berjaya konsisten untuk mendapatkan slot yang pertama ke PMGC di dalam PMPL Sea musim keempat kali ini.


Liga Profesional PUBG Mobile Asia Tenggara (PMPL Sea) musim keempat kini sudah menuju ke minggu terakhir super weekend. Ketiga-tiga pasukan Malaysia iaitu Geek Fam, 4Rivals dan Axis Redone berjaya mara ke super weekend.

Namun begitu, malang sekali buat pasukan Team Secret kerana mereka gagal ke super weekend terakhir itu oleh kerana pungutan mata hanya mencecah 29.
Walau bagaimanapun, mata keseluruhan yang dikumpul oleh Team Secret sudah mencecah 192 mata. Mereka masih berada di dalam keadaan selamat jika pasukan NFT Esports dan Onyx Esport gagal melakukan keajaiban pada minggu terakhir ini.
Mata yang dikumpul oleh NFT Esports dan Onyx Esport adalah 63. Jika salah satu dari pasukan ini berjaya mendapatkan 130 mata di super weekend terakhir maka Team Secret tidak layak untuk ke peringkat SEA Final.
Mampukah pasukan Team Secret layak ke peringkat SEA Final? Persoalan itu akan terjawab selepas berakhirnya minggu ini, nantikan keputusannya.


“Pemain kami (Vokey) dan Country Director (Johnny) kehilangan keluarga rapat yang tersayang pada hari kedua dan hari terakhir grand final. Tapi semua orang ada memberikan semangat antara kami dan penyokong juga turut mendoakan kejayaan,” itu kata Pengurus Operasi RSG MY, Aiman Wafiy Roslan.
“Jadi kami jalan terus dan tidak menoleh ke belakang kerana itulah peluang terbaik untuk menjuarai country finals setelah mendahului pada hari kedua,” tambahnya.
Aiman Wafiy
Aiman ketika dihubungi berkata, beliau optimis dengan prestasi pasukan secara menyeluruh sepanjang Grand Final PMPL MYSG S3.
“Kami tahu musim ini semua pasukan bermain dengan lebih baik. Selepas minggu kedua, kami reset kembali dan lihat di mana kesalahan.
“Pada minggu ketiga liga, kami cuba kejar dan terus bawa momentum ke Grand Final,” katanya.

Aiman juga berkata pada asalnya RSG MY memang menyasarkan untuk ke SEA Finals. Katanya, dengan sistem dan latihan dijalankan lebih baik berbanding dua musim lalu, tidak ada alasan untuk mereka tidak lolos ke SEA Finals.
Ditanya mengenai persiapan ke SEA Finals, Aiman berkata ia tak menjadi masalah untuk BadMan, Kim, SmallBoY dan ChillRex kerana pernah bertanding di peringkat serantau tapi tidak bagi Vokey.
“Ini pengalaman pertama Vokey bermain di peringkat serantau. Ada banyak lagi yang boleh diperbetulkan.
“Di SEA Finals kali ini, konsistensi sekali lagi menjadi sasaran kami kerana sedang dalam proses menjadi lebih baik. Teruskan menyokong kami,” akhirinya.
RSG MY sebelum ini berjaya menjuarai Grand Final PMPL MYSG S3 dan layak ke SEA Finals bersama wakil senegara, Geek Fam MY.


Pasukan profesional PUBG Mobile, Yoodo Gank masih mengekalkan ranking nombor satu setakat hari keempat, minggu pertama Liga Profesional PUBGM (PMPL) Musim Kedua yang sudah berlangsung sejak Rabu.
Sebanyak 153 mata dikumpulkan dan 79 mata bunuh dicatatkan buat pasukan ini walaupun hanya satu Winner-Winner Chicken Dinner didapatkan.

Pasukan J8 Esports juga tidak kurang hebatnya menyusul di belakang dengan 142 mata keseluruhan dan 64 mata bunuh. Bagi Team Scret dan Resurgence, mereka konsisten dengan meraih 137 dan 127 mata. Team Secret kekal dengan bilangan WWCD tertinggi setakat hari keempat ini.
Geek Fam dan EVOS yang tidak meraih WWCD juga konsisten di halaman pertama dengan 102 dan 99 mata keseluruhan.

Di halaman kedua pula, skor keseluruhan tidak banyak memberikan perbezaan kerana pasukan kesembilan hingga kelimabelas masing-masing berbeza jarak antara 15 mata.

Satu-satunya pasukan wanita, Powerpuff Girls (PPG) di tempat ke-20 dengan 58 mata selepas raih dua WWCD di Vikendi. Sementara itu, FlashVision di tempat terakhir dengan 38 mata keseluruhan.
Perlawanan-perlawanan terakhir minggu pertama ini akan berlangsung lebih awal bermula jam 12PM bagi Super Showmatch.
PMPL MY/SG Musim Kedua menawarkan hadiah terkumpul RM625,000 yang direbut 24 pasukan terbaik Malaysia dan Singapura.
Ia dijalankan selama empat minggu bermula 19 Ogos hingga 27 September.
Lihat perlawanan epik berlangsung di Facebook rasmi PUBG Mobile.
Ikuti kami di Facebook, Twitter dan Instagram. Saksikan kami di YouTube.
Foto: PUBG Mobile


Pasukan TARA Assasino telah muncul sebagai pemenang perlawanan ketiga hari ini di kejohanan Liga Profesional PUBG Mobile atau PMPL MY/SG Musim 2.
Mereka mencapai kemenangan tersebut selepas menewaskan MARLINO yang merupakan pasukan yang telah memenangi perlawanan pertama pada Minggu 1 Hari 2.
Tara Assassino menunjukkan permainan yang sangat baik dalam perlawanan ini. Mereka mendapatkan 17 pembunuhan dan kini menduduki tempat ketujuh dengan 50 markah keseluruhan, seri dengan Team No Recoil (juara perlawanan kedua hari ini).
Walaubagaimanapun, Yoodo Gank tetap menduduki tempat pertama dengan 105 markah keseluruhan. Mereka masih belum memperoleh Chicken Dinner pada hari ini tetapi perkara tersebut mungkin berubah dalam perlawanan terakhir hari ini.
Ikuti kami di Facebook dan Instagram.
Saksikan kami di YouTube.


Selepas memenangi Showmatch pada hari ini, Team No Recoil (TNR) telah mendapat Chicken Dinner pertama mereka di kejohanan Liga Profesional PUBG Mobile atau PMPL MY/SG Musim 2.
Mereka memperoleh kemenangan tersebut dalam perlawanan kedua pada Minggu 1 Hari 2 selepas menewaskan Geek Fam pada waktu terakhir. TNR kini menduduki tempat keempat dengan 47 markah keseluruhan.
Gaya permainan bekas pemain-pemain Team Secret yang kini bermain untuk TNR iaitu Stewart9k dan SinB masih menunjukkan tahap kemahiran yang sangat tinggi.
Yoodo Gank masih berada di tempat pertama dengan 99 markah keseluruhan. MARLINO, juara perlawanan pertama hari ini, kini menduduki tempat ketujuh dengan 46 markah keseluruhan.
Jom kita tengok siapa pulak akan memenangi perlawanan ketiga!
Ikuti kami di Facebook dan Instagram.
Saksikan kami di YouTube.


Kuala Lumpur: Pengulas profesional PUBG Mobile, Azrul Anwar atau J Hunter memilih dua pasukan, Team Secret dan EVOS VIP yang akan mara ke peringkat Asia Tenggara Liga Profesional PUBG Mobile (SEA Finals S3).
Ketika ditanya kenapa memilih dua pasukan ini, Azrul berkata, ia berikutan tahap konsisten ditunjukkan.
“Team Secret sebab mereka dah jumpa formula atau kombinasi pemain yang boleh dapatkan kemenangan.
“Kedua, EVOS VIP sebab ikutkan prestasi keseluruhan, VIP agak konsisten (di peringkat liga),” katanya ketika dihubungi.

View this post on Instagram

A post shared by MyGameOn (@mygameondotmy)

Team Secret tidak dinafikan lagi pasukan pilihan bukan saja pengulas tapi juga peminat PUBGM kerana mereka sudah dua kali layak ke SEA Finals dan seterusnya bertanding di peringkat dunia.
Kehadiran ‘bocah ajaib’ uHigh juga banyak membantu pasukan itu lolos ke peringkat dunia. Tidak dilupakan dengan lineup baru TS yang merangkumi Fredo, iSh0tz, Jumper, uHigh dan pemain Thailand, Madtoi.
Bagi EVOS VIP pula, mereka raih tempat kesembilan di peringkat liga dengan bermain di tiga SuperWeekend.
Mereka juga mencatatkan prestasi yang lebih baik dari musim sebelumnya (di tempat ke-13 liga dan ke-13 di final).
Sementara itu, Dingoz MPX pula sudah layak ke SEA Finals kerana memenangi liga sebelum ini. Mereka akan bertanding di grand final PMPL MYSG untuk merebut hadiah wang tunai.
Sebanyak 16 pasukan terbaik PUBG Mobile di Malaysia akan bertanding bermula esok hingga Ahad.

Peringkat Grand Final ini juga akan menyaksikan kemunculan semula Soloz dan Daddy Hood mengulas di hari pertama.

Jangan lupa saksikan siaran langsung di Facebook rasmi PUBG Mobile (MY) dan PUBG Mobile Esports Malaysia. Grand Final PMPL MYSG S3 ini juga boleh disaksikan di Youtube.


Pasukan PlayerUnknown’s Battlegrounds mudah alih (PUBG Mobile) Malaysia, Team Secret berjaya mendapatkan Winner Winner Chicken Dinner pertama dalam perlawanan pembukaan Grand Final Liga Profesional PUBG Mobile sebentar tadi.
Mereka membuktikan sebagai King of Miramar apabila bermain dengan baik sekali dari awal hingga akhir.
Di bulatan terakhir, mereka berdepan AXIS MPX dan berjaya mengepung mereka lalu mendapatkan WWCD di peta Miramar tersebut.
Di Grand Final ini, sebanyak 16 pasukan terbaik PUBG Mobile berentap bagi mendapatkan hadiah wang tunai terkumpul RM220,000 dan pemenang akan layak ke Liga Dunia. Tempat kedua dan ketiga pula akan layak ke Final Asia Tenggara.

berita lanjut menyusul.


Team Secret telah muncul sebagai pemenang perlawanan kedua pada Minggu 1 Hari 1 di kejohanan Liga Profesional PUBG Mobile atau PMPL MY/SG Musim 2. Tahniah kepada Team Secret!
Para penonton perlawan ini sempat menyaksikan persaingan sengit antara dua pasukan PUBG Mobile terhebat di Malaysia iaitu Team Secret dan Yoodo Gank pada penghujung perlawanan.
Pada waktu tersebut, kedua-dua pasukan hanya mempunyai tiga pemain. Team Secret mempunyai kelebihan high ground dan ini merupakan salah satu faktor utama yang memberikan mereka kemenangan.
Satu lagi faktor penting ialah pihak ketiga yang menjadi gangguan kepada Yoodo Gank iaitu TRX Elementus. Ziso dari TRX menjadi “duri di sisi” untuk Yoodo Gank dan mereka terpaksa menewaskannya sebelum fokus terhadap Team Secret.
Pada waktu ini, TRX Elementus kini menduduki tangga teratas dengan markah keseluruhan berjumlah 32.
Ikuti kami di Facebook dan Instagram.
Saksikan kami di YouTube.


Team Secret sekali lagi raih Winner-Winner Chicken Dinner dalam perlawanan ketiga minggu pertama PMPL MY/SG Musim Kedua yang berlangsung hari ini.
Mereka raih 50 mata keseluruhan dengan 19 mata bunuh.
Di bulatan terakhir, mereka bertembung dengan 8GMT dan Yoodo Gank namun highground memihak kepada mereka lantas memberi peluang besar untuk mendapatkan placing pertama ini.

Yoodo Gank pula di tempat kedua dengan 45 mata keseluruhan dan 20 mata bunuh. Pasukan PPG yang raih WWCD pada perlawanan pertama pula di tempat ketujuh dengan 21 mata.

PMPL MY/SG Musim Kedua menawarkan hadiah terkumpul RM625,000, mengumpulkan 24 pasukan terbaik Malaysia dan Singapura.
Ia dijalankan selama empat minggu bermula hari ini hingga 27 September.
Lihat perlawanan epik berlangsung di Facebook rasmi PUBG Mobile.
Ikuti kami di Facebook, Twitter dan Instagram. Saksikan kami di YouTube.


Pertarungan sengit di bulatan terakhir di peta Miramar membuahkan hasil bagi pasukan SMG apabila mendapat kelebihan di atas kesilapan pasukan EVOS VIP yang dahagakan pembunuhan di kompaun terakhir.
Walaupun pasukan Bosskurr di bawah, mereka ada posisi yang cukup mantap bagi menghadapi serangan VIP. Pertarungan antara SMG dan Geek Fam di kompaun terakhir juga menunjukkan SMG lebih berkuasa apabila berjaya meratakan mereka semua.
EVOS seterusnya menghidu pasukan SMG namun terlalu yakin dan ditewaskan satu demi satu.
Bagaimanapun Putra adalah pemain bintang apabila berjaya menewaskan saki baki pemain Bosskurr ketika clutch terakhir dengan begitu tenang.
Team SMG seterusnya mengumpulkan 39 jumlah mata dalam perlawanan pertama ini dan 24 mata bunuh!

PMPL MY/SG Musim Kedua menawarkan hadiah terkumpul RM625,000 yang direbut 24 pasukan terbaik Malaysia dan Singapura.
Ia dijalankan selama empat minggu bermula 19 Ogos hingga 27 September.
Lihat perlawanan epik berlangsung di Facebook rasmi PUBG Mobile.
Ikuti kami di Facebook, Twitter dan Instagram. Saksikan kami di YouTube.
Foto: PUBG Mobile


Nampaknya peminat PUBG Mobile serata negara boleh ‘menang besar’ pada minggu Grand Final Liga Profesional (PMPL) Musim Kedua bermula Jumaat hingga Ahad ini.
PUBG Mobile mengadakan cabutan bertuah yang terdiri daripada peranti pintar, kod, poster, kerusi gaming dan macam-macam lagi. Semestinya hadiah utama adalah Perodua Myvi.

Mengikut foto di atas, hadiah cabutan bertuah adalah seperti berikut:

Hadiah utama – Sebuah Perodua Myvi (penonton siaran langsung serentak seramai 250 ribu orang)
Hadiah kedua –  4 unit Iphone SE dan satu unit Iphone 11 Pro Max (penonton siaran langsung serentak seramai 200 ribu orang)
Hadiah ketiga – 10 unit Airpods Pro dan 5 unit Kerusi Gaming (penonton siaran langsung serentak seramai 160 ribu orang)
Hadiah keempat – 30 unit gift cards App Store & Itunes dan Google Play Store berserta 10 unit Powerbank (penonton siaran langsung seramai 130 ribu orang)
Hadiah kelima – 50 unit Poster PMWL Musim 0 bagi pasukan Team Secret dan Yoodo Gank (penonton siaran langsung seramai 100 ribu orang)

Bagaimanapun, dalam posting tersebut tidak diberitahu cara-cara untuk menang hadiah ini. Berkemungkinan mereka akan menunjukkan cara-caranya di ruangan komen kelak.

Ini adalah kesemua 16 pasukan yang akan bertanding bermula esok hingga Ahad.
Saksikan siaran langsung di Facebook rasmi PUBG Mobile.
Ikuti kami di Facebook, Twitter dan Instagram. Saksikan kami di YouTube.


PUSINGAN KEDUA – MIRAMAR
6 pasukan yang tinggal pada minit ke-24, kelebihan berjaya didapatkan oleh pasukan Wulf Arov yang berada di kedudukan high ground di dalam bulatan. Team Bosskurr dan RSG Malaysia berjaya ditumbangkan oleh pasukan 4Rivals.
4Rivals harus berhati-hati dengan pasukan Wulf Arov yang masih lagi berada di atas bukit, Sem9. Gank juga perlu bermain dengan berhati-hati kerana mereka dikelilingi pasukan 4Rivals. Sem9. Gank memulakan langkah untuk menyerang 4Rivals pada minit ke-28 dan Wulf Arov menangguk di air keruh untuk menyerang Sem9. Gank pada masa yang sama.
Wulf Arov sekali lagi berjaya mendapatkan bulatan yang berpihak kepada mereka di atas bukit. Mereka terus memberikan tekanan kepada pihak musuh dan Sem9. Gank menjadi buntu naik ke atas dan akhirnya diratakan oleh Wulf Arov.


Peringkat liga PMPL MY/SG/PH musim kelima kini sudah tamat dan pasukan Yoodo Alliance 4Rivals muncul juara keseluruhan liga.
Pengumuman itu dibuat oleh pasukan 4Rivals di dalam sebuah hantaran ringkas di Instagram rasmi mereka.

View this post on Instagram

A post shared by "PLAY WITH PRIDE" 🟢⚫⚪ (@4rivals_)

Pasukan Yoodo Alliance 4Rivals mendahului carta dengan mata terkumpul sebanyak 564 mata, manakala pasukan Genexus berada di kedudukan kedua dengan perbezaan mata sebanyak 21 mata sahaja (543).
Selain itu, Axis RedONE berada di kedudukan ketiga dengan 519 mata dan Dingoz Esports berada di kedudukan keempat dengan 511 mata.
Mereka bersama 15 pasukan yang lain berjaya layak ke peringkat country final yang akan dimulakan tidak lama lagi.
Manakala, Team Haq, Team SMG, KHI Esports dan juga pasukan Almighty gagal melayakkan diri menurut keputusan Liquipedis (tidak rasmi).
Mereka berada di kedudukan empat tercorot. Pasukan Homebois juga layak meskipun menerima penolakan mata tempoh hari.
Syabas diucapkan kepada semua pasukan Malaysia kerana sudah berjaya membuktikan mereka pasukan yang berkaliber di dalam dunia PUBG Mobile.
Dalam pada itu, terdapat isu pepijat pada hari keempat dan mereka sedang menyiasat isu ini.

Kami akan mengemas kini atikel ini semula apabila keputusan rasmi sudah keluar.
Foto: Instagram 4rivals_


Balingan bom dari Fredo adalah tanda-tanda Yoodo Gank mendapatkan Chicken Dinner pertama dalam perlawanan terakhir hari pertama minggu satu PMPL MY/SG musim kedua yang berlangsung hari ini.
Di dalam kompaun dan juga bulatan terakhir, mereka bertembung dengan TRX Elementus namun dengan ahli pasukan ramai yang masih hidup, mereka maju ke depan dan melenyapkan TRX sementara Bosskurr hanya menunggu di luar bulatan untuk tewas sahaja.
PMPL MY/SG Musim Kedua menawarkan hadiah terkumpul RM625,000, mengumpulkan 24 pasukan terbaik Malaysia dan Singapura.
Ia dijalankan selama empat minggu bermula hari ini hingga 27 September.
Lihat perlawanan epik berlangsung di Facebook rasmi PUBG Mobile.
Ikuti kami di Facebook, Twitter dan Instagram. Saksikan kami di YouTube.


PMPL MYSG musim ketiga menyaksikan 20 pasukan yang akan berentap untuk merebut hadiah terkumpul sebanyak $71,700 (RM295,260) serta gelaran juara bagi melayakkan diri ke PMPL Asia Tenggara yang akan bermula pada 21 Mei nanti.
Setakat hari kedua perlawanan, carta kedudukan memihak pada Dingoz MPX yang berjaya mendapatkan WWCD sebanyak 1 kali, diikuti rapat oleh pasukan Team Secret, EVOS Vip dan juga Todak.

Pasukan Dingoz berjaya berada di kedudukan pertama oleh kerana mereka sangat konsisten mendapatkan kill points sebanyak 51. Team Secret yang baru membuat perubahan pemain pada sebelum ini dengan memasukkan Jumper dan juga Fredo dilihat sudah menemukan keserasian antara satu sama lain. Mereka berjaya mendapatkan 2 WWCD setakat hari kedua ini.
Walau bagaimanapun kesemua pasukan ini hanya perlu mendapatkan kedudukan di dalam 16 teratas bagi melayakkan diri untuk bermain di peringkat super weekend.
Mata yang dikumpul di dalam Super Weekend akan dikira untuk merebut gelaran juara serta mendapatkan slot di final PMPL Asia Tenggara. Selain itu, pasukan Yoodo Gank yang kehilangan Fredo dan juga Jumper dilihat sedikit sebanyak memberikan kesan terhadap permainan mereka. Mereka berada di kedudukan ke-13 setakat ini di dalam carta.

Perlawanan pada hari ini akan menentukan 16 pasukan yang layak untuk bertarung di peringkat Super Weekend pada Sabtu dan Ahad. Adakah Yoodo Gank mampu mengekalkan kedudukan mereka? Kita akan saksikan saat yang mendebarkan ini tidak lama lagi.
Foto: Dingoz E-sports


Pasukan Yoodo Gank yang gagal layak ke Super Weekend 3 nampaknya memberi kesan kepada pemarkahan Super Weekend mereka. Difahamkan, hanya tempat pertama layak mendapat slot terus ke PMPL SEA tanpa perlu melalui pusingan grand final MYSG.
Justeru itu, setakat perlawanan ketiga kali ini, Yoodo Gank jatuh ke tempat kedua dan DrTA naik ke tangga pertama.
Mengikuti rapat di belakang adalah Team Secret, Dingoz MPX dan Geek Fam yang hanya berbeza kurang dari 20 mata.

Pertarungan makin sengit, nantikan kesudahannya pada malam esok.


Siapa sangka Yoodo Gank menyimpan senjata rahsia mereka untuk menonjolkan kebolehan sebenar di Super Weekend 1 dan seterusnya. Mereka yang berada di tempat ke-10 pada peringkat perlawanan weekdays pertama menjadi tanda tanya kepada para peminat sama ada mereka masih mempunyai kemampuan untuk menjadi juara setelah Jumper dan Fredo keluar dari pasukan.

Mereka mula meraih mata yang banyak semenjak perlawanan Super Weekend yang pertama, memperolehi 136 mata pada waktu itu. Seterusnya mereka berjaya memperolehi mata sebanyak 114 pada pusingan kedua Super Weekend. Nampaknya ManParang mudah menjadikan pasukan barunya itu serasi dengan corak permainan pasukan, keserasian itu diperoleh dalam tempoh yang singkat.
Manakala DrTa masih konsisten mengekalkan kedudukan kedua di dalam carta. Selain itu, pasukan Dingoz MPX yang kecundang di saat Super Weekend pertama berjaya mendapatkan no. 3 di dalam carta. Mereka sangat cemerlang di Super Weekend kedua dengan 167 mata berbekalkan 2 WWCD dan 5 kali berada di dalam kategori top 5 sepanjang minggu itu.
Pasukan Geek Fam juga mengikut rapat mata Dingoz MPX di belakang sementara pasukan Team Secret berada di kedudukan ke 5 setakat ini.
Siapakah di antara 16 pasukan ini yang mampu menjadi juara untuk melayakkan diri ke PMPL Asia Tenggara nanti? Apa-apa sahaja bakal terjadi pada minggu ke 3 ini. Mampukah Yoodo Gank mengekalkan kedudukan mereka di tempat pertama? Pastinya akan ada banyak cabaran dari pasukan lain yang akan turut bermain dengan full potential mereka saat minggu akhir ini.


Debaran yang kian dirasai untuk menyaksikan 16 pasukan yang layak bagi mendapat tempat untuk bermain di peringkat super weekend minggu ini.
Bagi para pembaca yang belum jelas tentang sistem pertandingan PMPL ini, ia merangkumi dua peringkat iaitu weekdays dan juga Super Weekend.
16 pasukan yang berjaya meloloskan diri di peringkat weekdays akan dapat bertanding di peringkat Super Weekend.
Mata yang dikumpul dari peringkat Super Weekend yang akan menentukan siapakah yang layak menjadi juara serta melayakkan diri ke acara PMPL Asia Tenggara nanti.

Weekdays minggu ketiga menyaksikan pasukan Jentera Pejuang (JP NSEA) berjaya mendapatkan dua kali WWCD sepanjang tiga hari tersebut.
Pasukan Todak dan IPW LX juga tidak kurang hebatnya, mereka berjaya konsisten di minggu terakhir peringkat weekdays ini dengan tiga WWCD.
Dingoz MPX pula mengikut rapat di belakang dengan 121 mata dan dua kali WWCD.
Selain itu, pasukan Team Secret berada di tempat ketiga dengan 120 mata dan banyak pasukan yang lain turut mengejar mata bagi mendapatkan tempat untuk bermain di peringkat Super Weekend.

Malang sekali buat pasukan NED, Whales Esports, Team Bosskurr dan Yoodo Gank, mereka tidak berjaya untuk melayakkan diri ke peringkat final hari ini dan esok.
Yoodo Gank yang berjaya mengekalkan kedudukan pertama di super weekend sebelum ini tidak berjaya untuk merealisasikan hasrat mereka untuk merebut slot ke Super Weekend terakhir minggu ini.
Mereka mempunyai perbezaan mata sebanyak 19 mata sahaja lagi dengan DFV bagi merebut peluang untuk bersama 15 pasukan yang lain bermain di peringkat super weekend.
Mampukah 4 pasukan teratas di kedudukan carta setakat ini iaitu JP SEA, Dingoz, Anti Circle dan Team Secret merebut peluang untuk menjadi juara bagi PMPL musim ketiga ini?
Atau adakah mereka akan dihalang oleh pasukan lain yang turut mendahagakan kemenangan ini.
Kita bakal saksikan pada hari ini dan juga esok untuk penentuan siapakah yang layak untuk menjadi juara PMPL musim ketiga seterusnya melayakkan diri untuk bermain di PMPL Asia Tenggara kelak.


Hari kedua PMPL Sea Final 2020 menyaksikan pasukan Malaysia Team SMG, Team Secret, Team Yoodo Gank dan juga Team Geek Fam berentap bersama 12 pasukan yang lain untuk mendapatkan tempat di top 4 bagi mendapatkan kelayakan ke PUBG Mobile Global Championship 2020.
Pada awal permainan di peta Erangel, kita dapat lihat pasukan Team Secret cuba untuk mengepung pasukan ASTP akan tetapi telah digagalkan oleh pasukan VGM yang menyerbu mereka dan terus meratakan dua pasukan itu.
Pasukan Yoodo Gank juga tidak terkecuali terkeluar awal setelah mereka berperang dengan pasukan Aerowolf. Man Parang dan juga Fredo tidak dapat menyelamatkan diri ke dalam bulatan dan tewas disebabkan oleh Playzone.
Manakala, pasukan Geek Fam berjaya mendapatkan 5 mata bunuh setelah meratakan pasukan VGM di atas bukit. Nasib tidak menyebelahi mereka apabila mereka cuba rotate menggunakan kenderaan dan telah menyebabkan mereka ditembak mati musuh.
Perlawanan sengit berlaku pada bulatan terakhir di mana pasukan Team Secret Jin, RRQ dan juga Xavier berperang antara satu sama lain dan akhirnya pasukan Team Secret Jin sekali lagi mengutip WWDC di peta Erangel.
Pasukan Yoodo Gank mengumpul sebanyak 88 mata, Geek Fam sebanyak 96 mata setakat ini. Placing ranking pada tempat 1 sehingga 4 masih dirahsiakan oleh pembangun.
PMPL mengumpulkan hadiah terkumpul RM623,625 yang direbut oleh 16 pasukan terbaik PUBG Mobile di serata Asia Tenggara.


Peta terakhir Vikendi pada perlawan terakhir ini menyaksikan pasukan Malaysia bertarung untuk mendapatkan tempat ke-5 di dalam ranking untuk melayakkan diri ke PUBG Global Championship 2020.
Siapa sangka PMPL membuka slot ke-5 untuk pasukan yang lain melayakkan diri.
Pasukan Team Secret yang sedang menduduki pada ranking ke-5 mempunyai peluang cerah manakala pasukan Yoodo Gank dan juga Geek Fam perlu mempamerkan aksi yang hebat dan mendapat WWDC bagi melayakkan diri.
Bulatan memihak pada pasukan Yoodo Gank yang berada di arah kiri peta. Pasukan Team Secret kekurangan 1 ahli setelah Madtoi dibunuh oleh pasukan PW88 di dalam rumah setelah dicampak botol api melalui sebuah tingkap ketika beliau sedang scout musuh.
Pasukan SMG tidak dapat beraksi pada peringkat seterusnya setelah perjalanan mereka ditamatkan oleh pasukan Geek Fam. Pasukan PW88 telah berjaya menjatuhkan Rexx dan telah memintas pasukan Team Secret untuk berada di ranking ke-5.
Akhirnya, pasukan Team Secret tidak dapat meneruskan impian mereka setelah uHigh dibunuh oleh pasukan Geek Fam. Pasukan Geek Fam juga mengikut jejak pasukan Team Secret tidak lama kemudian setelah dibunuh oleh pasukan BTR.
Harapan Malaysia kini digalas oleh pasukan Yoodo Gank untuk merampas ranking ke-5 untuk melayakkan diri ke PUBG World Championship 2020. Mereka berentap dengan BTR untuk peluang mendapatkan WWDC.
Akhirnya pasukan BTR berjaya WWDC buat kali ke-3 sepanjang PMPL Sea Final 2020 ini dan meletakkan mereka sebagai ranking pertama dan berjaya mendapatkan wang terkumpul sebanyak US$30,000 (RM124,725).
Kesemua pasukan Malaysia gagal untuk mendapatkan tempat di PUBG Mobile Global Championship 2020.
Tahniah pada mereka yang berjaya melayakkan diri. Tahniah juga diucapakan kepada pasukan Malaysia yang bertungkus-lumus untuk melayakkan diri ke peringkat seterusnya.
Aksi yang dipamerkan oleh pasukan Malaysia pada kali ini pasti akan menjadi sebutan oleh peminat semua, semoga mereka terus berusaha untuk perlawanan seterusnya.


Pasukan Team Secret Malaysia berjaya menduduki tempat ke-3 ketika ini setelah mereka berjaya mendapatkan tempat ke-4 di peta Erangel sebentar tadi.
Posisi Uhigh yang mantap berjaya meloloskan diri dari pihak musuh setelah beliau berjuang seorang diri apabila pasukan Team Secret diratakan.

Pasukan Indonesia, Aerowolf pula masih menduduki tempat pertama di dalam carta kedudukan dan pasukan Malaysia, GeekFam kekal di tempat ke-2.
PMPL SEA Finals 2020 menyaksikan 16 pasukan berentap untuk merebut hadiah terkumpul AS$150,000 (RM623,625).


Pasukan PUBG Mobile Malaysia, Team Secret kini di tempat ketiga setakat hari kedua PMPL SEA Finals musim kedua yang berlangsung sejak semalam.
Dalam perlawanan akhir di peta Vikendi menyaksikan ahli pasukan Geek Fam telah diratakan oleh pasukan SMG, meninggalkan seorang ahli pasukan mereka iaitu Damrude. Manakala Team Secret mengepung Team RRQ seterusnya menamatkan saingan RRQ di tempat ke-14.
Pasukan Team Secret pula memberikan saingan hebat kepada pasukan SMG setelah mereka ditembak mati oleh iShotz lalu meninggalkan hanya seorang ahli pasukan SMG. Dan seterusnya pasukan Team Secret mengumpul 10 mata bunuh.
Akan tetapi, pasukan Team Secret telah membuat rotation untuk mengepung pasukan Team Secret Jin, dan nasib tidak menyebelahi mereka setelah dikepung bersama Team PW88.
Mereka telah diratakan, dan akhirnya WWDC berpihak kepada Team Secret Jin buat kali ke-3 pada hari ini.
Mata terkumpul menyaksikan pasukan Team Secret berada di kedudukan ke-3 dengan mata sebanyak 101, manakala pasukan Geek Fam dan juga Pasukan Yoodo Gank masing-masing mengumpul mata yang sama sebanyak 85 dan meletakkan mereka di kedudukan ke-7 dan ke-8.


Perlawanan seterusnya menyaksikan pasukan Malaysia beraksi di peta Miramar, dan kali ini bulatan telah memihak kepada pasukan Geekfam, pasukan Yoodo Gank telah mendapatkan 5 mata bunuh setelah meratakan pasukan Aura dari Indonesia. Pasukan GeekFam terus mempamerkan aksi yang menarik setelah berjaya meratakan pasukan PW88.
Tidak kurang juga pasukan Yoodo Gank di dalam aksi mereka meratakan pasukan Box Gaming di mana Jumper dan Fredo telah membuat pusingan yang baik dan mengepung musuh. Bulatan akhir menyaksikan pasukan Yoodo Gank bertarung dengan pasukan RRQ, BTR dan juga Aerowolf. Ryzen dari pasukan BTR menjatuhkan ahli pasukan Yoodo Gank akan tetapi berjaya diselamatkan oleh ahli pasukan yang lain.
Seterusnya pasukan Yoodo Gank akhirnya mendapat WWDC setelah aksi Fredo dan Rexx yang telah mengepung pasukan Aerowolf. Tahniah diucapkan pada pasukan Yoodo Gank.

Peta kedua, Miramar
Pasukan Team Secret membuka aksi perlawanan di peta Miramar dengan meratakan pasukan Aura dari Indonesia.  uHigh menggunakan shotgun dengan cekap menyumbang banyak terhadap perlawanan itu. Akan tetapi mereka telah kehilangan 2 ahli mereka iShotz dan juga Madtoi, terus menjadikan pasukan mereka sedikit lumpuh untuk terus berjuang.
Manakala pasukan Geek Fam bergerak dari arah kanan peta memasuki bulatan, bulatan di peta Miranmar kali ini memihak kepada mereka. Mereka perlu bertarung dengan pasukan Team Secret Jin untuk mendapatkan tempat di dalam bulatan tersebut. Pasukan Aerowolf juga dilihat di bahagian bawah ingin memasuki bulatan.
Gergasi Indonesia, pasukan BTR berjaya menjatuhkan 2 orang dari pasukan MSG. Akan tetapi, pasukan Geek Fam telah mengepung mereka dan terus diratakan. Seterusnya, pasukan Geek Fam terus beraksi dengan membunuh pasukan Aerowolf yang ingin memasuki bulatan. Mereka tidak bernasib baik setelah digagalkan oleh pihak musuh di tangga ke-13.
Selain itu, pasukan Yoodo Gank telah diratakan oleh pasukan Team Secret Jin setelah Jumper dan Drax dijatuhkan. Harapan Malaysia pada peta Miranmar hanyalah tinggal pasukan Team Secret yang berbekalkan uHigh dan Rexx untuk mendapat WWCD. uHigh telah dijatuhkan dan Rexx telah menghidupkan uHigh akan tetapi oleh kerana kekurangan ahli, pasukan mereka akhirnya diratakan oleh pasukan Team Secret Jin. Pasukan Team Secret Jin menjadi pasukan pertama mendapatkan double chicken setakat ini.
Pasukan Team Secret setakat ini telah berjaya menduduki kedudukan ke-2 di keseluruhan ranking dengan 78 mata. Manakala pasukan Geek Fam telah jatuh di kedudukan ke-5 dengan 74 mata.


Nampaknya, kita dah tahu siapa Youtuber yang akan ke PUBG Mobile Star Challenge (PMSC) 2019!

Nyata, ramai terpilih berasal dari India, Jepun dan juga Indonesia. Tidaklah mengejutkan apabila bintang daripada negara seberang, BTR Alice turut layak ke kedudukan 16 teratas memandangkan gadis ini mempunyai pengaruh yang cukup besar dalam kalangan peminat PUBG Mobile di sana.

Tapi ada juga warganet yang mempersoalkan kredibiliti gadis ayu ini kerana hanya mempunyai 3 saja video di saluran Youtube miliknya dan hakikat yang tiada langsung Youtuber Malaysia terpilih untuk sesi pengundian awal.
Baca lanjut: Tiada Youtuber Malaysia layak ke PMSC 2019
PMSC 2019 akan dianjurkan oleh VSPN dengan kerjasama Tencent Games dan PUBG Corporation serta dibawakan oleh Google Play dan akan ditayangkan khas di Youtube saja.
Tak seperti kejohanan PUBG Mobile yang lain, PMSC dikhaskan untuk content creators saja dan menawarkan hadiah wang tunai terkumpul USD$250,000 (RM1.03 juta) di mana mereka akan menyertai Grand Finals di Taipei.
Ia akan mengumpulkan 32 gaming creators dari seluruh dunia dan hanya 16 teratas yang mendapat undian tertinggi saja boleh mencipta skuad dan bermain dalam kejohanan ini bersama 48 pemain profesional PUBG Mobile yang lain.
PMSC Finals tahun lepas diadakan di Dubai dan mempunyai 20 finalis dari lebih 10 rantau. Kejohanan itu dimenangi oleh RRQ Athena bersama trofi dan cek bernilai USD600,000.
Walaupun prizepool kali ini lebih kecil tapi pastinya ramai yang takkan melepaskan peluang.
Info lanjut boleh didapati di https://pmsc.pubgmobile.com
Ikuti kami di Facebook dan Instagram.
Saksikan kami di YouTube.


Seramai enam belas pencipta kandungan gaming (content creator) telah pun dipilih bagi menghadiri pemfileman mini siri untuk kejohanan PUBG Mobile Star Challenge 2019.
Dalam satu kenyataan, mini siri ini dikatakan akan memaparkan dokumentari perjalanan mereka ke PMSC 2019 Finals di Taipei kelak pada September. Di bawah adalah senarai pencipta kandungan yang terpilih di mana lima antaranya adalah Youtuber terkenal:

Ken Boo
PUBG MOBILE ARXY
PUBG MOBILE NIKITANGA
K7 凱琪
梓凜精華區(Tsulin)

Mereka akan menyertai 11 lagi pencipta kandungan dan juga pemain profesional pada minggu pertama Ogos untuk latihan secara offline bagi bersiap sedia menghadapi Grand Finals PMSC 2019.
Seperti kami laporkan sebelum ini, Team Secret, RRQ Athena, BTR dan EVOS antara skuad Asia Tenggara yang akan menyertai ekspedisi ini.
Paling menarik, mini siri sebanyak 6 episod akan ditayangkan di Youtube Channel: PUBG MOBILE, PUBG MOBILE Esports dan VSPN pada Ogos bagi menyaksikan babak belakang tabir yang tak pernah diperlihatkan sebelum ini, eksklusif hanya di Youtube sahaja.
Difahamkan, dalam dokumentari ini, pasukan profesional akan bergabung tenaga bersama pencipta kandungan untuk sesi suai kenal dan beramah mesra sebagai mixed team.
Mini siri ini  akan disiarkan bermula 16 Ogos diikuti dengan episod susulan pada 23 Ogos, 25 Ogos, 30 Ogos, 1  September dan 6 September.
Kalau anda ingin mengikuti Grand Final di Taipei pada September nanti, bolehlah membeli tiket di Ibon.
Tak seperti kejohanan PUBG Mobile yang lain, PMSC dikhaskan untuk content creators saja dan menawarkan hadiah wang tunai terkumpul USD$250,000 (RM1.03 juta).
Ia akan mengumpulkan 32 gaming creators dari seluruh dunia dan hanya 16 teratas yang mendapat undian tertinggi saja boleh mencipta skuad dan bermain dalam kejohanan ini bersama 48 pemain profesional PUBG Mobile yang lain.
PMSC Finals tahun lepas diadakan di Dubai dan mempunyai 20 finalis dari lebih 10 rantau. Kejohanan itu dimenangi oleh RRQ Athena bersama trofi dan cek bernilai USD$600,000.
Gambar featured image: Team Secret/Maxis
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Wakil Malaysia ke Kejohanan Dunia Jemputan PUBG Mobile (PMWI) Timur, Geek Fam setakat ini selesa di ranking kedua selepas memainkan lima peta.
Geek Fam turut berjaya mendapatkan satu Winner Winner Chicken Dinner (WWCD) di peta ketiga selain mendapatkan 11 mata bunuh dalam pusingan itu.
Setakat hari pertama, mereka mengumpulkan keseluruhan 56 mata, di belakang Valdus The Murder dengan 105 mata. Pasukan Thailand itu cemerlang dengan dua WWCD di dua peta terakhir.

Pemain Geek Fam, Damrude turut tersenarai antara Fragger terbaik hari pertama kejohanan itu.

PMWI Timur akan berlangsung lagi pada hari ini hingga Ahad bermula jam 7 malam.
Ia menawarkan hadiah terkumpul AS$1.5 juta sebagai wang amal yang akan disalurkan kepada badan kebajikan. Namun, 16 pasukan turut akan bertanding bagi merebut AS$80,000 (RM337,000).
Foto: Geek Fam


Pasukan PUBG Mobile Indonesia, Bigetron Red Aliens sekali lagi membuktikan merekalah juara dunia dengan kemenangan epik di Liga Dunia (PMWL Timur) yang berlangsung selama hampir sebulan secara dalam talian.
BTR RA berjaya mengumpulkan 287 mata dan meninggalkan pasukan India, Orange Rock (278 mata) dan RRQ Athena dari Thailand dengan 276 mata.

Kemenangan tipis itu juga melayakkan skuad Garuda ini membolot RM418,000 di final ini.
Bagi kedua-dua pasukan Malaysia, Team Secret dan Yoodo Gank yang bertanding, mereka masing-masing meraih kedudukan ke-15 dan ke-16 dengan 150 mata dan 142 mata.
Mungkin rezeki tak berpihak kepada mereka tapi cuba lagi pada liga dunia seterusnya!
PMWL Timur diadakan selama tiga minggu yang mana 20 pasukan PUBG Mobile berentap di peringkat liga dan bertarung pada Super Weekend di hujung minggu.
Foto: Bigetron Esports, PUBG Mobile


Opening Weekend bagi Liga Dunia PUBG Mobile (PMWL) Timur nampaknya akan ditunda hingga esok memandangkan beberapa pengguna iOS mengalami masalah untuk log masuk dalam permainan mudah alih berkenaan.
Perkara itu diumumkan di Twitter rasmi PUBG Mobile Esports sebentar tadi.

The @PUBGMOBILE World League East & West latest news. Thank you for your understanding and patience! #PMWL pic.twitter.com/hPY8ElZcfL
— PUBG MOBILE Esports (@EsportsPUBGM) July 10, 2020

Menurut ciapan itu, masalah teknikal berkenaan memberi kesan kepada pengguna yang juga menggunakan aplikasi lain dan bukannya PUBGM sahaja,
PMWL Timur akan berlangsung seperti sediakala esok mengikut waktu siaran yang sama.


Sebenarnya bukan mudah untuk terlibat dalam e-sukan di peringkat antarabangsa dan kemudiannya perlu sentiasa konsisten setiap minggu. Bagi pasukan Yoodo Gank, mereka punya cerita tersendiri jatuh bangun dalam Liga Dunia PUBG Mobile (PMWL Timur).
Hatrik yang diperoleh pada Super Weekend 1 membuatkan pasukan ini terus melompat anak tangga dengan mudah dan meraih ranking teratas pada minggu pertama itu.

Namun, kegagalan untuk layak ke Super Weekend 2 dan prestasi yang tidak begitu cemerlang pada League Play baru-baru ini membuatkan penulis ingin tahu apa pendapat jurulatih mereka, Agus Amran bagi persiapan untuk Super Weekend 3.
“Kami lebih memfokuskan pada persiapan mental. Kita sudah terlepas 1 Super Weekend yang penting dan tekanan daripada League Play juga sedikit sebanyak mematangkan kami.
“Dari segi gaya permainan, kami juga telah membuat persiapan akhir,” katanya ketika dihubungi MyGameOn.
Agus berkata, walaupun pasukan ini sering digasak komen seperti lewat masuk bulatan dan sebagainya, sebagai jurulatih, dia punya persepsi berbeza.
“Kami melakukan penambahbaikan dari setiap aspek dan apa yang saya lihat minggu ke-3 League Play ini lebih baik dari minggu lepas. Cuma finishing kurang,” katanya.
Umum mengetahui pemain-pemain ini akan bermain Super Weekend 3 ketika Hari Raya Haji disambut. Kata Agus, ia ibarat ‘cuti’ yang terakhir.
“Mood raya tidak mempengaruhi apa-apa kerana semua pemain boleh hilangkan sedikit tekanan daripada PMWL. Ia ibarat cuti yang terakhir dan mereka perlu berjuang berhabis baik demi negara untuk ke Grand Final.
“Insya-Allah. Hari baru kena teruskan perjuangan,” katanya.
Yoodo bersama Secret akan bermain untuk Super Weekend terakhir esok
Menurut Agus, cabaran tidaklah terlalu banyak di minggu akhir ini cuma mereka perlu sentiasa konsisten.
“Kita selangkah lagi ke grand final dan tiada apa yang mustahil kalau kita yakin dan terus bersemangat.
“Terima kasih kepada peminat sentiasa menyokong jatuh bangun kami tak kiralah ketika kami kalah ataupun menang.
“Terima kasih juga kerana memahami perasaan pemain sewaktu mereka bukan dalam keadaan yang selesa,” katanya mengakhiri perbualan.
Penulis berharap pada minggu akhir Super Weekend ini, rakyat Malaysia perlu melaungkan semangat #MalaysiaBoleh dan memberi komen positif kepada kedua-dua pasukan negara, Yoodo Gank dan Team Secret yang akan bertanding.
PMWL Timur mengumpulkan 16 pasukan terbaik PUBG Mobile di serata Asia.
Ia menawarkan hadiah terkumpul RM1.8 juta. Pasukan-pasukan ini bertarung dalam Super Weekend selama tiga hari untuk mengumpul sebanyak mungkin mata bagi melayakkan diri ke Final PMWL.
Hanya mata dikumpul pada Super Weekend akan dikira sebagai markah dikumpul ke final liga.


Dua pasukan PUBG Mobile kebanggaan negara, Yoodo Gank dan Team Secret akhirnya berhasil mara ke Super Weekend terakhir Liga Dunia (PMWL Timur) yang akan berlangsung pada Jumaat hingga Ahad.
Difahamkan, kedua-dua pasukan berjaya meraih kedudukan selamat (top 16) bagi kelayakan untuk Super Weekend ini selepas berlawan selama dua hari peringkat League Play bermula hari ini dan semalam.

Dalam perlawanan selama dua hari tersebut, Team Secret berjaya raih kedudukan ke-7 dengan 81 mata manakala Yoodo Gank pula nyaris-nyaris selamat di tempat ke-13 dengan 59 mata. Ramai rakyat Malaysia mula menaruh kerisauan pada Yoodo selepas mereka gagal ke Super Weekend 2 minggu lalu (walaupun bermula dengan hatrik dan prestasi cemerlang pada Super Weekend 1).

Dengan kemaraan ini, Yoodo punya peluang cerah menaikkan ranking kembali dan mengejar slot ke final liga dunia. Team Secret pula perlu terus konsisten dan mempertahankan kedudukan mereka sebaik mungkin dalam pertarungan selama tiga hari bermula Jumaat.
Tahniah diucapkan dan semoga berjaya kedua pasukan Malaysia! Akhir kata, Malaysia Boleh!
PMWL Timur mengumpulkan 16 pasukan terbaik PUBG Mobile di serata Asia.
Ia menawarkan hadiah terkumpul RM1.8 juta. Pasukan-pasukan ini bertarung dalam Super Weekend selama tiga hari untuk mengumpul sebanyak mungkin mata bagi melayakkan diri ke Final PMWL.
Hanya mata dikumpul pada Super Weekend akan dikira sebagai markah dikumpul ke final liga.


Hari kedua Super Weekend 1 PMWL Timur hari ini menyaksikan peta pertama, Erangel dimainkan yang mana Yoodo Gank dan Team Secret merebut peluang untuk WWCD dan kekal di dalam ranking.
Pada saat awal permainan, Yoodo Gank telah dijejaki di dalam satu kompaun dan menyebabkan mereka kehilangan 2 orang ahli menjadikan Jumper dan Drax untuk terus berjuang. Namun, perjuangan mereka terhenti apabila kedua pemain ini tewas semasa berada di luar bulatan.
Yoodo Gank akhirnya tumbang di ranking ke-14. Biubiu yang cuba menyelamatkan Team Secret akhirnya dibunuh oleh Team Mega Paradox dan menyebabkan Team Secret berada di kedudukan ke-11.
PMWL Timur mengumpulkan hadiah terkumpul sebanyak RM1.8 juta yang direbut oleh 16 pasukan terbaik PUBG Mobile di Asia.
Pasukan-pasukan ini bertarung di Super Weekend untuk mengumpul sebanyak mungkin mata bagi kelayakan ke Final PMWL.


Pasukan PUBG Mobile negara, Team Secret di tempat kelapan pada hari pertama Super Weekend 2 di Liga Dunia (PMWL Timur), satu pencapaian yang sangat membanggakan di mana mereka berada di tempat ketiga belas selesai Super Weekend 1 minggu lalu.
Pada hari pertama ini, Team Secret berhasil meraih Winner Winner Chicken Dinner di peta kedua, Vikendi. Namun, bermula peta keempat dan terakhir, mereka sukar mencari rentak untuk rebut WWCD seterusnya.

Sementara itu, Yoodo Gank masih lagi berada di tempat ke-10 yang mana hatrik WWCD minggu lalu memberikan mereka mata sangat banyak. Bagaimanapun, terdapat 10 lagi peta perlu dimainkan esok dan lusa maka kedudukan ini akan berubah lagi.
Diharapkan Team Secret terus memburu mata dan Yoodo Gank pula bersiap sedia bagi pusingan League Play minggu depan.
PMWL Timur mengumpulkan 16 pasukan terbaik PUBG Mobile di serata Asia.
Ia menawarkan hadiah terkumpul RM1.8 juta. Pasukan-pasukan ini bertarung dalam Super Weekend selama tiga hari untuk mengumpul sebanyak mungkin mata bagi melayakkan diri ke Final PMWL.
Hanya mata dikumpul pada Super Weekend akan dikira sebagai markah dikumpul ke final liga.
Foto: PUBG Mobile


Pasukan profesional PUBG Mobile negara, Team Secret berjaya meraih Winner Winner Chicken Dinner (WWCD) dalam perlawanan hari kedua League Play PMWL Timur minggu kedua, sebentar tadi.
Dalam bulatan terakhir tersebut, Team Secret berjaya menewaskan pasukan NovaGodlike yang bertahan di kompaun terakhir. Walaupun tidak mendapat kelebihan berada di lower ground, namun itu tak mematahkan semangat mereka menembak menerusi asap tebal.
Tahniah! Mereka berjaya mengumpulkan 30 markah dengan 10 mata bunuh.
Sementara itu, Yoodo Gank tersingkir awal di tempat ke-12 dalam pertempuran atas bukit dengan Box Gaming.

PMWL Timur mengumpulkan 16 pasukan terbaik PUBG Mobile di serata Asia.
Ia menawarkan hadiah terkumpul RM1.8 juta. Pasukan-pasukan ini bertarung dalam Super Weekend selama tiga hari untuk mengumpul sebanyak mungkin mata bagi melayakkan diri ke Final PMWL.
Foto: PUBG Mobile


Pasukan PUBG Mobile Malaysia, Team Secret akhirnya layak ke Super Weekend 2 selepas bertarung selama dua hari di peringkat liga PMWL Timur pada hari ini dan semalam.
Team Secret selesa di tempat kedua manakala Yoodo Gank pula gagal mara selepas meraih tempat ketujuh belas.
Peta terakhir di Sanhok menyaksikan Yoodo Gank bertarung nyawa bagi mendapatkan tempat di dalam Super Weekend. Mereka perlu bersaing rapat dengan King of Gamers Club dan GXR yang masing-masing berada di kedudukan 16 dan 17. Manakala Team Secret berada di kedudukan selesa setelah kekal di ranking ke-2.
Yoodo Gank bertempur di jambatan dengan Team Mega menyebabkan mereka kehilangan 3 orang ahli seterusnya meninggalkan Jumper sebagai Lone Ranger. Meskipun berjaya prone buat beberapa lama, Jumper ditemui dan ditembak.  Yoodo Gank kemudiannya mendapat tempat ke-4.
Keseluruhan mata di kumpul oleh Team Secret adalah sebanyak 95 mata dan mereka ditempatkan di ranking-2 manakala Yoodo Gank berjaya mengumpul mata sebanyak 58 sekaligus menyebabkan mereka tersingkir untuk bermain di Super Weekend yang ke-2 setelah mereka ditempatkan di kedudukan ke-17 di dalam ranking.
Namun begitu, Yoodo Gank tidak boleh mengalah dan perlu meningkatkan mutu permainan mereka di League Play pada minggu hadapan.

PMWL Timur mengumpulkan 16 pasukan terbaik PUBG Mobile di serata Asia.
Ia menawarkan hadiah terkumpul RM1.8 juta. Pasukan-pasukan ini bertarung dalam Super Weekend selama tiga hari untuk mengumpul sebanyak mungkin mata bagi melayakkan diri ke Final PMWL.
Hanya mata dikumpul pada Super Weekend akan dikira sebagai markah dikumpul ke final liga.
Foto: PUBG Mobile


Pasukan PUBG Mobile negara, raih Winner Winner Chicken Dinner pertama di minggu Super Weekend 2 dalam Liga Dunia (PMWL Timur) sebentar tadi.
Wakil Malaysia itu berjaya ‘tapau’ pasukan Indonesia, Bigetron Esports dengan berbalas tembakan di sebalik tembok dan pokok di peta Vikendi.
Di bulatan terakhir menyaksikan Team Secret bertempur dengan King of Gamers, menunjukkan kemahiran serangan jauh mereka.

Mereka berjaya mendapatkan 12 mata bunuh dengan keseluruhan 32 mata.
PMWL Timur mengumpulkan 16 pasukan terbaik PUBG Mobile di serata Asia.
Ia menawarkan hadiah terkumpul RM1.8 juta. Pasukan-pasukan ini bertarung dalam Super Weekend selama tiga hari untuk mengumpul sebanyak mungkin mata bagi melayakkan diri ke Final PMWL.
Hanya mata dikumpul pada Super Weekend akan dikira sebagai markah dikumpul ke final liga.
Foto: PUBG Mobile


Dua pasukan PUBG Mobile Malaysia, Yoodo Gank dan Team Secret akhirnya berjaya mara ke Super Weekend bagi Liga Dunia PUBG Mobile (PMWL Timur) Season 0 yang menyaksikan Opening Weekend bermula pada minggu lalu.
Pada peringkat League Weekend yang berlangsung selama dua hari, mereka berhasil mengutip keseluruhan mata seperti di bawah. Umum mengetahui hanya 16 pasukan layak ke Super Weekend ini:

Di ranking halaman pertama, Yoodo Gank meneruskan rentak cemerlang mereka dari PMPL Asia Tenggara dengan mendapatkan tempat keenam.
Mereka mengumpulkan keseluruhan 89 mata, 1 Winner Winner Chicken Dinner dan 34 jumlah mata pembunuhan, tak banyak beza dengan NoChanceTeam dan Valdus yang mengumpulkan 37 mata bunuh.

Team Secret pula pada mulanya seperti telur di hujung tanduk di tempat agak corot sebelum naik beberapa anak tangga ke tangga ke-13. Mereka berjaya kumpul 55 mata keseluruhan dengan 22 mata bunuh.
Super Weekend PMWL Timur akan bermula pada hari Jumaat hingga Ahad ini untuk minggu pertama.
Format baru ini sangat menarik kerana peringkat liga berlangsung selama 3 minggu. Bermakna, pasukan yang tak layak untuk Super Weekend minggu ini berpeluang untuk layak ke Super Weekend 2 pula dengan meraih kedudukan 16 teratas.
Ini kerana setiap minggu, kedudukan akan kembali reset pada hari Selasa dan Rabu dengan 20 pasukan bertanding. Setiap mata dari Super Weekend saja yang akan menentukan kelayakan mereka ke final PMWL Timur.
Ikuti kami di Facebook, Twitter dan Instagram. Saksikan kami di YouTube.


Dua pasukan Malaysia, Yoodo Gank dan Team Secret masing-masing mencatatkan ranking pertama dan kesepuluh pada hari pertama Super Weekend 1 PMWL Timur, hari ini.

Dalam perlawanan di peta terakhir Erangel hari ini, Yoodo Gank masih kekal di tangga pertama dengan 104 mata keseluruhan dan 37 mata bunuh.
Berbekalkan itu, mereka juga mendapatkan 3 WWCD.

Pusingan ke-4 menyaksikan Fredo dari Team Yoodo Gank telah diratakan pada peringkat awal. Namun, ahli pasukan beliau berjaya mengekalkan posisi mereka. Akan tetapi, nasib tidak menyebelahi mereka apabila Team Yoodo Gank telah disingkirkan di ranking yang ke-15.
Harapan Malaysia digalas oleh Team Secret yang masih berjuang di top 7. Perlawanan di bulatan terakhir menyaksikan perang tiga segi antara Team IND, Team Secret dan juga Team Valdus The Murder.
Team Secret akhirnya tumbang dan mendapat tempat ke-2 di peta Sanhok.
Di peta terakhir,  Team Secret kecundang di peringkat awal apabila mereka cuba untuk memaksa pihak lawan memulakan peperangan. Akan tetapi, mereka tidak dapat mendominasi seterusnya meninggalkan seorang sahaja ahli pasukan mereka. Mereka kemudiannya tumpas di ranking ke-16.
Team Yoodo Gank mengikuti jejak Team Secret setelah mereka ditewaskan di ranking keenam.
Ini menjadikan Team Yoodo Gank kekal di kedudukan tertinggi pada minggu pertama Super Weekend. Dan Team Secret berada di kedudukan yang ke-10 dan masih belum Chicken.


Pasukan terbaik PUBG Mobile Asia Tenggara, Yoodo Gank raih Winner Winner Chicken Dinner pertama dalam perlawanan pembukaan Super Weekend PMWL Timur sebentar tadi di peta Erangel.
Yoodo Gank berjaya mengumpul sebanyak 19 mata bunuh dan keseluruhan 39 mata dan 20 placing points.

Sementara itu, Team Secret pula hanya berjaya mengumpul 5 markah di kedudukan ke-10.

Team secret pada mulanya dapat mengekalkan rentak mereka di dalam top 20 yang masih hidup.  Sedikit kesilapan yang telah dilakukan telah menyebabkan mereka tersingkir.
Yoodo telah menumbangkan team dari indonesia iaitu Team IND dan juga BTR. Mereka mengatur strategi dengan baik dan dapat menumbangkan satu demi satu pasukan.
Mereka akhirnya memenangi pusingan apabila drax berjaya mengalahkan pemain GXR yang terakhir.


Pasukan PUBG Mobile negara, Yoodo Gank perlu meningkatkan lagi mutu permainan mereka hari ini bagi melayakkan diri ke. Super Weekend terakhir bagi Liga Dunia (PMWL Timur). Difahamkan, prestasi mereka pada hari pertama League Play adalah kurang memuaskan.
Barisan pemain yang terdiri daripada Fredo, Man Parang, Draxx dan Jumper itu dilihat sedikit goyah pada minggu terakhir ini apabila gagal meraih lebih dari 5 mata bunuh dalam setiap perlawanan.

Dalam keseluruhan empat peta dimainkan semalam, mereka hanya mengumpul keseluruhan 5 mata bunuh. Bagi placing pula, mereka raih tempat keenam, kelima, kelimbelas dan kesepuluh mengikut peta dimainkan.
Dalam perkembangan lain, pasukan Indoensia, BTR RA juga mengalami kesukaran yang sama apabila mencatatkan kedudukan ke-19 semalam.
Hari ini adalah penentuan Yoodo Gank untuk konsisten dan mendapatkan sebanyak mungkin mata bunuh. Oleh itu, meskipun tidak mendapat Winner Winner Chicken Dinner pun tidak mengapa selagi mereka mengejar placing yang baik dengan jumlah kills yang banyak.
Bagi Team Secret pula, mereka masih di kedudukan agak selesa dengan tangga ke-13,  mengumpulkan 28 mata.
Secara keseluruhan, Team Secret di tangga ketujuh dan Yoodo Gank pula di kedudukan ke-15 kerana gagal ke Super Weekend minggu lalu.
PMWL Timur akan bermula malam ini untuk League Play terakhir bagi kelayakan Super Weekend 3. Saksikan debaran perlawanan ini di Facebook dan Youtube PUBG Mobile Malaysia.


Pasukan terbaik PUBG Mobile Asia Tenggara berjaya raih satu lagi Winner Winner Chicken Dinner selepas menewaskan skuad Mega di bulatan terakhir.
Kelihatan pemain hebat, Jumper yang yang pergi ke depan dan terus flank musuh.
Mereka mengumpulkan 27 mata di peta Vikendi dan keseluruhan 66 mata setakat peta kedua.

berita lanjut menyusul..


Sekali lagi, pasukan terbaik PUBG Mobile Asia Tenggara, Yoodo Gank meraih Chicken Dinner tiga kali berturut-turut. Tahniah!
Kali ini, mereka mendapatkannya di peta Miramar.
Permainan di peta ketiga menyaksikan pasukan Malaysia beraksi di peta Miramar.
Team Secret berjaya mengekalkan posisi mereka di top 6 dengan permainan yang lebih pasif akan tetapi impian untuk mendapatkan chicken dinner musnah apabila ditewaskan oleh pasukan indonesia BTR.
Manakala, Team Yoodo Gank berjaya memperolehi tempat di dalam top 5. Perlawanan sengit berlaku di mana perang tiga segi antara Team BTR, Team Yoodo Gank dan juga Team IND.
Perlawanan di bulatan akhir menyaksikan Team Yoodo Gank memerangi Team T1 dan juga BTR.
Yoodo Gank berjaya lagi WWCD di peta yang ketiga dan seterusnya mengumpul 3 WWCD untuk perlawanan Super Weekend 1.


Pasukan PUBG Mobile terbaik Asia Tenggara, Yoodo Gank berjaya meraih placing kedua di peta Erangel ketika perlawanan penutup Super Weekend hari kedua PMWL Timur, sebentar tadi.
Dalam bulatan terakhir, tinggal tiga pasukan, Synerge, BTR dan juga Yoodo Gank. ManParang berjaya menumpaskan pemain BTR namun mereka kecundang selepas SGE berjaya mengawal permainan kerana kedudukan mereka yang selesa di dalam bulatan.

Sementara itu, Team Secret telah tersingkir pada awal permainan di tempat ketigabelas.
Setakat hari kedua ini, Yoodo Gank masih kekal tangga pertama ranking keseluruhan dengan 141 mata.

Team Secret pula masih belum menemui rentak dengan kedudukan ke-15 setakat hari kedua Super Weekend 1.

PMWL Timur mengumpulkan 16 pasukan terbaik PUBG Mobile di serata Asia.
Ia menawarkan hadiah terkumpul RM1.8 juta. Pasukan-pasukan ini bertarung dalam Super Weekend selama tiga hari untuk mengumpul sebanyak mungkin mata bagi melayakkan diri ke Final PMWL.
Foto: PUBG Mobile


Peranti POCO cukup dikenali dengan peranti kelas pertengahan yang cukup berkuasa untuk hiburan. Kali ini, mereka tiba lagi dengan peranti kelas pertengahan terbaharu yang cukup berkuasa, POCO M4 Pro 5G.
POCO M4 Pro 5G dikuasakan dengan cip pemprosesan MediaTek Dimesity 810 yang menyokong sambungan 5G dengan teknologi storan pantas UFS 2.2 yang didatangkan dengan pilihan storan 4GB/64GB dan 6GB/128GB.

Peranti ini juga mempunyai paparan sebesar 6.6 inci FHD+ Dot Display dengan kadar segar semula 90Hz yang yang menyokong DynamicSwitch, dikuasakan dengan kapasiti bateri sebesar 5000mAh yang menyokong pengecasan pantas 33W Pro yang didatangkan di dalam kotak.
Sebagai peranti untuk golongan muda yang gemarkan hiburan, POCO M4 Pro 5G dilengkapkan dengan dua pembesar suara, motor sudut-X lelurus yang memberikan sentuhan haptik yang cukup responsif, pengimbas cap jari pada sisi peranti dan IR blaster.

Bagi keupayaan kamera, dilengkapkan dengan sensor kamera utama sebesar 50MP dengan f/1.8 dan kamera ultra lebar 8MP di samping kamera hadapannya sebesar 16MP.
Peranti ini tersedia di kedai atas talian rasmi POCO di Lazada dan Shopee bermula 11 November ini dengan tanda harga RM849 bagi varian 4GB/64GB dan RM999 bagi varian 6GB/128GB. Ia juga didatangkan dengan warna POCO Yellow, Power Black dan Cool Blue.

Bagi pelanggan di Shopee, bermula 11 November ini, pelanggan terawal yang membeli POCO M4 Pro 5G boleh mendapatakan peranti ini dengan harga RM749 bagi 4/64GB dan RM899 bagi 6/128GB. Tetapi promosi ini adalah dalam masa terhad dan sementara stok masih ada.


Dalam livestream Pokemon Presents baru-baru ini, The Pokemon Company mengumumkan sebuah permainan video baharu di mana pemain akan menguruskan sebuah kafe yang dikunjungi Pokemon.
Pokemon Cafe Mix akan dilancarkan di Nintendo Switch, iOS, dan Android pada 23 Jun ini. Ia boleh dimain secara percuma tetapi pemain boleh menggunakan wang sebenar untuk pembelian dalam permainan.

Seperti yang dinyatakan di atas, anda membuka sebuah kafe yang dikunjungi Pokemon dalam Pokemon Cafe Mix. Apabila anda menyediakan makanan dan minuman untuk Pokemon, anda perlu menyelesaikan puzzle.
Apabila anda berkawan dengan seekor Pokemon, ia akan membantu anda di kafe anda. Anda juga boleh memperbesarkan kafe anda dalam kerjaya anda sebagai pemilik kafe.
Sumber: Nintendo
Ikuti kami di Facebook dan Instagram.
Saksikan kami di YouTube.


Sempena kehadiran filem Detective Pikachu esok, Pokemon GO meraikan filem ini dengan penuh gaya!
Sepanjang acara ini, pemain Pokemon GO akan disajikan dengan pelbagai aktiviti menarik Detective Pikachu bermula pada 7 Mei sehingga 17 Mei 2019.

Antara aktiviti menarik adalah pemain berpeluang lebih banyak berjumpa dan tangkap Pokemon yang ditayangkan dalam filem seperti Psyduck, Jigglypuff, Bulbausaur dan banyak lagi.
Lebih gempak lagi, korang boleh terserempak dengan Pikachu yang memakai topi detektif ikonik miliknya dan menangkap Detective Pikachu! Kalau korang bertuah, Detective Pikachu turut mencelah masuk ke dalam paparan Snapshot Pokemon GO.
Korang boleh menyertai Raid Battle dan Field Research Events istimewa iaitu Raid Battle menggalakkan korang bekerjasama dengan Pokemon Trainer lain untuk mengalahkan Pokemon yang berada di lokasi gim manakala Research Events memberikan quest untuk korang siapkan.
Sementara itu, korang juga dapat kumpul barangan terhad Detective Pikachu. Bagi yang berminat untuk pakai topi Detective Pikachu lengkap dengan telinga Pikachu itu, rajin-rajinkanlah diri jelajah Pokemon GO selama 10 hari ini.
Sumber: Engadget


Pertempuran antara pelatih Pokemon lain mempamerkan Pokemon masing-masing yang paling kuat telah menjadi suatu tarikan bagi hampir semua game Pokemon. Ia semakin rancak apabila sistem perlawanan Pokemon online diperkenalkan semasa zaman Nintendo DS untuk Pokemon Pearl and Diamond.
Niantic membawakan pertempuran pemain antara pemain Pokemon GO lain (Trainer Battle) dengan tiga pilihan Pokemon mereka secara offline pada tahun 2018. Baru-baru ini, korang juga boleh berlawan dengan Team Rocket.
Untuk mengekalkan semangat yang sama, Niantic bakal meningkatkan lagi sistem pertempuran antara pelatih Pokemon GO iaitu dipanggil GO Battle League yang bakal tiba pada tahun 2020 menurut pos rasmi.

Are you a #GOBattle champion among your group of friends, Trainer? How about compared to the rest of the world? 🤔🌎
🏆 The time to prove yourself is coming. 🏆
GO Battle League
Coming soon in early 2020https://t.co/SBCWnDAvak pic.twitter.com/YYfJKC1vgB
— Pokémon GO (@PokemonGoApp) October 21, 2019

Kali ini, GO Battle League adalah pertempuran yang membolehkan pemain Pokemon GO berlawan dengan pemain lain di mana-mana sahaja korang berada.
Pemain perlulah ‘berjalan’ untuk melayakkan diri ke GO Battle League sama seperti Ash Ketchum mengembara ke Pokemon League di Kanto dan berlawan dengan pelatih lain dalam satu sistem perlawanan kompetitif secara online bagi merebut gelaran Pokemon Master.
Setakat ini, Niantic tidak banyak mendedahkan ciri-ciri GO Battle League secara terperinci dan akan berkongsi maklumat lebih lanjut dalam video khas Dev Insights.
Sumber: IGN
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pembangun Pokemon GO, Niantic kini dalam proses menguji beberapa perubahan kecil untuk permainan itu. Perubahan itu dijangka akan tiba melalui kemaskini beberapa bulan akan datang.
Ujian perubahan gameplay ini diumumkan melalui laman blog mereka, menyatakan perubahan ini adalah untuk membantu trainer baru seperti cadangan nama samaran dan kisah Special Research, perubahan pada fungsi PokeStop dan kemaskini menetas telur.

Namun, mereka masih belum memperincikan sebarang ciri-ciri baru pada PokeStop. Tetapi, mereka akan memberikan pilihan untuk melangkau animasi telur menetas.
Buat masa ini, Niantic juga tidak menyatakan wilayah mana yang akan menerima ujian ini. mereka juga tidak menyatakan tarikh spesifik bila ia akan dilancarkan untuk pemain di seluruh dunia.
Sumber: GameSpot, PokemonGo.


Isu wabak COVID-19 telah melanda satu dunia dan menyebabkan pelbagai aktiviti dihentikan. Niantic, pembangun Pokemon Go, telah mengeluarkan sebuah kemaskini buat permainan video tersebut sebagai respon terhadap situasi ini.
Bermula daripada sekarang, beberapa perubahan telah dibuat agar pemain Pokemon GO boleh main tanpa keluar dari rumah. Antaranya ialah meningkatkan bilangan habitat supaya pemain boleh menemui lebih banyak Pokemon berdekatan tempat tinggal.
Selain itu, incense packs (item yang digunakan untuk meningkatkan bilangan Pokemon yang muncul) kini dipotong harga sebanyak 99%. Ditambahkan lagi, setiap incense pack akan bertahan selama sejam.
Untuk menetas telur yang mengandungi Pokemon, pemain kebiasaanya perlu menggunakan incubator dan berjalan (dalam dunia sebenar) jarak yang juah. Pada waktu ini, penggunaan incubator untuk menetas Pokemon dua kali ganda lebih berkesan. PokéStops pula akan memberikan Gifts dengan lebih kerap.
Setiap perubahan di atas akan berkekalan sehingga ada pemberitahuan lebih lanjut daripada pihak Niantic.
Sumber: Polygon
Ikuti kami di Facebook dan Instagram.
Saksikan kami di YouTube.


Pokemon Gen 5 iaitu berasal dari Pokemon Black and White akhirnya tiba di Pokemon Go. Selain itu, korang berpeluang untuk berjumpa dan tangkap Pokemon lagenda, Mewtwo dalam Raid. Niantic berkongsi lanjut tentang kemas kini terbaru untuk game Pokemon popular ini.
Pokemon Black and White hadir di Pokemon Go

⚪⚫ Get ready for a Unova unveiling, Trainers! ⚫ ⚪
 It’s almost time for new encounters with Pokémon featured in Pokémon Black Version and Pokémon White Version. Will you be the first to catch all of them? 😉 #PokemonGOhttps://t.co/3RQE8QbDVy pic.twitter.com/PnBXKNnVQ2
— Pokémon GO (@PokemonGoApp) September 16, 2019

Dari Kanto ke Unova, tiga Pokemon starter – Snivy, Tepig dan Oshawott hadir di semua kawasan Pokemon Go dan beberapa Pokemon lain seperti Lillipup, Purrloin, Pidove, Patrat dan banyak lagi.
Pokemon berasal di Unova seperti Drilbur, Foongus, Litwick dan Ferroseed juga boleh didapati melalui telur manakala Klink, Pokemon berbentuk gear, Klink akan hadir dalam Raid Battle.
Berikut adalah senarai Pokemon pecah dari telur:
Telur 2 km

Patrat
Lillipup
Purrloin
Pidove

Telur 5 km

Snivy
Tepig
Oshawott
Blitzle
Drilbur
Foongus

Telur 10 km

Ferroseed
Klink
Litwick
Golett
Deino

Pansear, Pansage dan Panpour
Namun, bukan semua Pokemon Gen 5 boleh ditangkap di Malaysia. Beberapa Pokemon seperti Heatmor hanya boleh ditangkap di hemisfera Barat manakala hemisfera Timur (termasuk Malaysia) boleh menangkap Durant.
Tiga monyet Pokemon menguasai tiga elemen – Pansage, Pansear dan Panpour juga hadir di sesetengah tempat. Pansage (Grass) adalah eksklusif untuk rantau Asia-Pasifik dan Pansear (Fire) pula hadir di seluruh Eropah manakala Panpour (Water) hanya akan ada di rantau Amerika dan Greenland.
Unova Stone

Sempena kehadiran Pokemon Gen 5, Niantic memperkenalkan barang evolusi Pokemon baru iaitu dipanggil sebagai Unova Stone. Unova Stone digunakan untuk membesarkan (evolve) beberapa Pokemon Gen 5 seperti Lampent. Korang boleh mendapati Unova Stone melalui Research Breakthroughs.
Raid Mewtwo
Mewtwo kembali sebagai Pokemon lagenda dalam Ultra Bonuses. Pemain berkesempatan untuk jumpa Pokemon Psychic dalam Raid lima bintang sehingga 23 September.
Mewtwo tiba dalam Raid ini juga mempelajari Psystrike yang asalnya diperkenalkan dalam Pokemon Black and White. Kalau korang bertuah, korang juga boleh berjumpa dengan Shiny Mewtwo.
Pastikan korang ambil langkah-langkah berjaga dalam keadaan jerebu yang tak menentu ini semasa main game ini. Selamat mengumpul Tepig, Snivy, Oshawott dan banyak lagi Pokemon Gen 5 dalam Pokemon Go!
Sumber: Gamespot
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.